cyanic-selkie/wikianc huggingface dataset:
ವಿದ್ಯುಲ್ಲೇಪಿಸುವಿಕೆ
ಇತಿಹಾಸ
19ನೇ ಶತಮಾನದ ಅಂತ್ಯದಲ್ಲಿ ಕಂಡುಬಂದ ವಿದ್ಯುತ್‌ ಉತ್ಪಾದಕಗಳ ಅಭಿವೃದ್ಧಿಯ ಉದಯದಿಂದ ಲೋಹಲೇಪ ಉದ್ಯಮವು ಒಂದು ದೊಡ್ಡ ಉತ್ತೇಜನವನ್ನು ಸ್ವೀಕರಿಸಿತು. ಇದಕ್ಕೆ ಹೆಚ್ಚಿನ ರೀತಿಯಲ್ಲಿ ತೋರಿಬಂದ ಪ್ರೋತ್ಸಾಹದಿಂದಾಗಿ, ಉತ್ತಮವಾದ ನೋಟದ ಜೊತೆಯಲ್ಲಿ ಕೊರೆತ ಸಂರಕ್ಷಣೆ ಹಾಗೂ ವರ್ಧಿಸಲ್ಪಟ್ಟ ಸವೆತ ತಡೆಯುವಿಕೆ ಲಕ್ಷಣಗಳನ್ನು ಬಯಸುವ ಲಭ್ಯವಿರುವ ಲೋಹ ಯಂತ್ರದ ಅಂಗಭಾಗಗಳು, ಯಾಂತ್ರಿಕ ಸಾಧನಗಳು, ಮತ್ತು ಮೋಟಾರು ವಾಹನಗಳ ಭಾಗಗಳು ರಾಶಿ ಪ್ರಮಾಣದಲ್ಲಿ ಸಂಸ್ಕರಣೆಗೆ ಒಳಗಾದವು.
ಎರಡು ಜಾಗತಿಕ ಯುದ್ಧಗಳು ಹಾಗೂ ಬೆಳೆಯುತ್ತಿದ್ದ ವಾಯುಯಾನ ಉದ್ಯಮವು ಮುಂದಿನ ಅಭಿವೃದ್ಧಿಕಾರ್ಯಗಳಿಗೆ ಒಂದು ತೆರನಾದ ರಭಸವನ್ನು ನೀಡಿದವು ಮತ್ತು ಇತರ ಹಲವಾರು ಲೋಹಲೇಪ ಪ್ರಕ್ರಿಯೆಗಳೊಂದಿಗೆ ಗಡಸು ಕ್ರೋಮಿಯಂ ಲೋಹಲೇಪ, ಕಂಚು ಮಿಶ್ರಲೋಹ ಲೋಹಲೇಪ, ಸಲ್ಫಮೇಟ್‌ ನಿಕಲ್‌ ಲೋಹಲೇಪದಂಥ ಪ್ರಕ್ರಿಯೆಗಳನ್ನು ಒಳಗೊಂಡ ಪರಿಷ್ಕರಣೆಗಳೂ ಸಹ ಈ ನಿಟ್ಟಿನಲ್ಲಿ ರಭಸವನ್ನು ಪಡೆದುಕೊಂಡವು. ಕೈಯಿಂದ ಚಾಲಿಸಲ್ಪಡುತ್ತಿದ್ದ ಡಾಂಬರೆಣ್ಣೆ-ಲೇಪಿತ ಮರದ ತೊಟ್ಟಿಗಳಿಂದ ಸ್ವಯಂಚಾಲಿತ ಉಪಕರಣದವರೆಗೆ ಲೋಹಲೇಪ ಉಪಕರಣವು ವಿಕಸನವನ್ನು ಕಂಡಿತು. ಸ್ವಯಂಚಾಲಿತ ಉಪಕರಣವು ಭಾಗಗಳ ಪ್ರತಿ ಗಂಟೆಗೆ ಸಾವಿರಾರು ಕಿಲೋಗ್ರಾಂಗಳಷ್ಟು ಭಾಗಗಳ ಸಂಸ್ಕರಣೆಯನ್ನು ನಡೆಸುವ ಸಾಮರ್ಥ್ಯವನ್ನು ಹೊಂದಿತ್ತು.
ಅಮೆರಿಕಾದ ಭೌತವಿಜ್ಞಾನಿ ರಿಚರ್ಡ್‌ ಫೆನ್‌ಮನ್‌‌‌ನ ಮೊದಲ ಯೋಜನೆಗಳಲ್ಲಿ ಒಂದು ಯೋಜನೆಯು, ಪ್ಲಾಸ್ಟಿಕ್‌ ಮೇಲೆ ಲೋಹವನ್ನು ವಿದ್ಯುಲ್ಲೇಪನ ಮಾಡುವುದಕ್ಕೆ ಸಂಬಂಧಿಸಿದ ತಂತ್ರಜ್ಞಾನವನ್ನು ಅಭಿವೃದ್ಧಿಪಡಿಸುವುದಾಗಿತ್ತು. ಫೆನ್‌ಮನ್‌‌ ತನ್ನ ಸ್ನೇಹಿತನ ಮೂಲ ಪರಿಕಲ್ಪನೆಯನ್ನು ಒಂದು ಯಶಸ್ವಿ ಆವಿಷ್ಕಾರವಾಗಿ ಅಭಿವೃದ್ಧಿಪಡಿಸಿದ. ಇದರಿಂದಾಗಿ ಅವನ ಉದ್ಯೋಗದಾತನು (ಮತ್ತು ಸ್ನೇಹಿತ) ತಾನು ಮಾಡಿದ್ದ ವಾಣಿಜ್ಯೋದ್ದೇಶದ ಭರವಸೆಗಳನ್ನು ಉಳಿಸಿಕೊಳ್ಳಲು ಅವಕಾಶ ಸಿಕ್ಕಂತಾಯಿತು. ಇಲ್ಲದಿದ್ದಲ್ಲಿ ಅವು ಈಡೇರದೆಯೇ ಹಾಗೆಯೇ ಉಳಿದುಬಿಡುತ್ತಿದ್ದವು.
ಬಾಹ್ಯ ಕೊಂಡಿಗಳು
ವರ್ಗ:ರಾಸಾಯನಿಕ ಪ್ರಕ್ರಿಯೆಗಳು ವರ್ಗ:ಲೇಪನಗಳು ವರ್ಗ:ಕೊರೆತ ತಡೆಗಟ್ಟುವಿಕೆ ವರ್ಗ:ಲೋಹದ ಲೇಪಗಾರಿಕೆ
Electroplating Galvanoplastia Galvanoplastie विद्युत्-लेपन Galvanostegia 電気めっき Elektrodepositie Гальванотехника
ವೀರಭಾಲಮ್ಮ ದೇವಾಲಯ, ನೇರಳೇಕೆರೆ
ಮಧುಗಿರಿಯಿಂದ ಹೊಸಕರೆ ಮಾರ್ಗವಾಗಿ ಅಗಳಿಗೆ ಹೋಗುವ ಮಾರ್ಗದಲ್ಲಿದೆ. ಮಧುಗಿರಿ ಪಟ್ಟಣದಿಂದ 19 ಕಿ.ಮೀ ಅಂತರವಿದೆ. ಈ ದೇವಿಯ ಉತ್ಸವವನ್ನು ಪ್ರತಿ ವರ್ಷವೂ ಗಣೇಶ ಹಬ್ಬದಂದು ನಾಗರ ಪೂಜೆ ಮತ್ತು ನಂತರದ ದಿನ ದೇವಿಯ ುತ್ಸವ ಕಾರ್ಯಕ್ರಮ ನಡೆಸಲಾಗುವುದು.
ವರ್ಗ:ದೇವಾಲಯಗಳು
ಹೂಲಿ ಶೇಖರ
ಹೂಲಿ ಶೇಖರ ಇವರು ಕನ್ನಡದ ಜನಪ್ರಿಯ ಕತೆಗಾರರು. ಇವರ ಕತೆಗಳು ಕನ್ನಡದ ಅನೇಕ ನಿಯತಕಾಲಿಕೆಗಳಲ್ಲಿ ಪ್ರಕಟವಾಗಿವೆ. ದೂರದರ್ಶನದ ಜನಪ್ರಿಯ ಧಾರಾವಾಹಿ ಮೂಡಲಮನೆಗೆ ಹೂಲಿ ಶೇಖರ script ಬರೆದಿದ್ದಾರೆ.
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಸಾಹಿತಿಗಳು ವರ್ಗ:ಚುಟುಕು
ಅಂತರ್ಗಾಮಿ (ಚಲನಚಿತ್ರ)
ವರ್ಗ:ವರ್ಷ-೧೯೯೮ ಕನ್ನಡಚಿತ್ರಗಳು
ಅಂಡಮಾನ್(ಚಲನಚಿತ್ರ)
ವರ್ಗ:ವರ್ಷ-೧೯೯೮ ಕನ್ನಡಚಿತ್ರಗಳು
ಅಂತರರಾಷ್ಟ್ರೀಯ ವಾಯು ಸಾರಿಗೆ ಸಂಸ್ಥೆ - ವಿಮಾನನಿಲ್ದಾಣ ಕೋಡ್
ಅಂತರರಾಷ್ಟ್ರೀಯ ವಾಯು ಸಾರಿಗೆ ಸಂಸ್ಥೆ - ವಿಮಾನ ನಿಲ್ದಾಣ ಕೋಡ್, ಇದನ್ನು " ಐಎಟಿಎ ಸ್ಥಳ ಸೂಚಕ ," ಐಎಟಿಎ ಸ್ಟೇಷನ್ ಕೋಡ್ ಅಥವಾ ಸರಳವಾಗಿ ಸ್ಥಳ ಸೂಚಕ (ಸ್ಥಳ ಕೋಡ್) ಎಂದೂ ಕರೆಯುತ್ತಾರೆ, ಇದು ಮೂರು-ಅಕ್ಷರದ ಸಂಕೇತ (ಕೋಡ್) ಆಗಿದೆ, ಇದನ್ನು ವಿಶ್ವದ ಎಲ್ಲಾ ನಿಯೋಜಿತ ವಿಮಾನ ನಿಲ್ದಾಣಗಳಿಗೆ ಬಳಸಲಾಗುತ್ತದೆ. ಈ ಕೋಡ್ ಅನ್ನು ಅಂತರರಾಷ್ಟ್ರೀಯ ವಾಯು ಸಾರಿಗೆ ಸಂಸ್ಥೆ ನಿರ್ಧರಿಸುತ್ತದೆ. ಈ ಚಿಹ್ನೆಗಳ ಸೂಕ್ತ ಉದಾಹರಣೆಯನ್ನು ವಿಮಾನ ನಿಲ್ದಾಣದ ಚೆಕ್-ಇನ್ ಡೆಸ್ಕ್‌ನಲ್ಲಿ ಕಾಣಬಹುದು, ಅಲ್ಲಿ ಸಾಮಾನುಗಳಲ್ಲಿನ ಸಾಮಾನು ಟ್ಯಾಗ್ ಸ್ಪಷ್ಟ ಚಿಹ್ನೆಯನ್ನು ಹೊಂದಿರುತ್ತದೆ.
ಈ ಕೋಡ್ ಅನ್ನು ಐಎಟಿಎ ಪ್ರೊಪೊಸಿಷನ್ -೬೩ ನಿರ್ಧರಿಸುತ್ತದೆ, ಮಾಂಟ್ರಿಯಲ್‌ನಲ್ಲಿರುವ ಐಎಟಿಎ ಪ್ರಧಾನ ಕಚೇರಿಯಿಂದ ನಿರ್ವಹಿಸಲ್ಪಡುತ್ತದೆ. ಈ ಚಿಹ್ನೆಗಳನ್ನು ವರ್ಷಕ್ಕೆ ಎರಡು ಬಾರಿ ಐಎಟಿಎ ಏರ್‌ಲೈನ್ ಕೋಡ್ ಡೈರೆಕ್ಟರಿಯಲ್ಲಿ (ಕೋಡಿಂಗ್ ಡೈರೆಕ್ಟರಿ) ಪ್ರಕಟಿಸಲಾಗುತ್ತದೆ. ಈ ಕೋಡ್ ಸಮಯದ ಅನನ್ಯ ಸಂಖ್ಯೆಯಾಗಿದೆ, ಆದರೂ ಅನೇಕ ವ್ಯವಸ್ಥಿತವಲ್ಲದ ಸಂಕೇತ ಅಂಕೆಗಳನ್ನು ನಿರ್ದಿಷ್ಟ ಮಧ್ಯಂತರದ ನಂತರ ಮರುಬಳಕೆ ಮಾಡಬಹುದು. ಕೆನಡಾದಂತಹ ಅನೇಕ ದೇಶಗಳು ತಮ್ಮ ಅಧಿಕೃತ ವೈಮಾನಿಕ ಪ್ರಕಟಣೆಗಳಲ್ಲಿ ಈ ಐಎಟಿಎ ಸಂಕೇತಗಳನ್ನು ಬಳಸುವುದಿಲ್ಲ. ರೈಲ್ವೆ ನಿಲ್ದಾಣಗಳಿಗೆ ಐಎಟಿಎ ಈ ಕೋಡ್ ಅನ್ನು ಸಹ ನೀಡುತ್ತದೆ. ಐಎಟಿಎ ಆಯ್ಕೆ ಮಾಡಿದ ವಿಮಾನ ನಿಲ್ದಾಣಗಳ ಪಟ್ಟಿ ಲಭ್ಯವಿದೆ. ಐಎಟಿಎ ಪಟ್ಟಿ ಮಾಡಿದ ರೈಲ್ವೆ ನಿಲ್ದಾಣಗಳ ಸಂಕೇತಗಳನ್ನು ರೈಲ್ವೆ ಕಂಪನಿಗಳಾದ ಎಮ್ ಟ್ರ್ಯಾಕ್, ಫ್ರೆಂಚ್ ನ್ಯಾಷನಲ್ ರೈಲ್ ಕಾರ್ಪೊರೇಷನ್, ಡಾಯ್ಚ ಬಾನ್ ಮತ್ತು ವಿಮಾನ ನಿಲ್ದಾಣಗಳು ಪರಸ್ಪರ ಒಪ್ಪಿಗೆ ಮತ್ತು ಸಹಭಾಗಿತ್ವದಲ್ಲಿ ಬಳಸುತ್ತವೆ.
ಉಲ್ಲೇಖಗಳು
ವರ್ಗ:ಜಿಯೋಕೋಡ್‌ಗಳು
ಅಗ್ನಿಸಾಕ್ಷಿ
ವರ್ಗ:ವರ್ಷ-೧೯೯೮ ಕನ್ನಡಚಿತ್ರಗಳು
ಇಂದೋರ್
ಇಂದೋರ್ (ಹಿಂದಿ: इंदौर/,ಮರಾಠಿ :इंदूर ಉರ್ದು:اندر)ವು ಭಾರತದ ರಾಜ್ಯವಾದ ಮಧ್ಯಪ್ರದೇಶದ ಎರಡನೇ ದೊಡ್ಡ ನಗರ ಮತ್ತು ವಾಣಿಜ್ಯ ರಾಜಧಾನಿಯಾಗಿದೆ. ಇದು ಹೋಳ್ಕರರ ನಗರ ಎಂದು ಪ್ರಸಿದ್ಧವಾಗಿದೆ. ಈ ನಗರವನ್ನು ಭಾರತದ ವೀರ ರಾಣಿ ಅಹಲ್ಯಾಬಾಯಿ ಹೋಳ್ಕರ ನಿರ್ಮಿಸಿದಳು. ಹಿಂದೆ ಪ್ರಮುಖ ವ್ಯಾಪಾರಿ ಕೇಂದ್ರವಾಗಿದ್ದ ಇಂದೋರ್, ಪಿತಾಂಪುರ್‌, ಮೊವ್‌, ದೇವಸ್‌ ಮತ್ತು ಧಾರ್ ನಂತಹ ಉಪನಗರಗಳೊಂದಿಗೆ ಸುದೃಡ ಕೈಗಾರಿಕಾ ಪ್ರದೇಶವಾಗಿ ಬೆಳೆದಿದೆ. ಉದಾರೀಕರಣದ ಸಂದರ್ಭದಲ್ಲಿ ಇಂದೋರ್ ಖಾಸಗಿಕರಣದ ಆರಂಭಿಕ ಕ್ರಾಂತಿಯ ಮುಂಚೂಣಿಯಲ್ಲಿತ್ತು. ದೇಶದ ಮೊದಲ ಖಾಸಗಿ ದೂರವಾಣಿ ಜಾಲ ಸೇರಿದಂತೆ ಹಲವು ನೂತನ ಕೈಗಾರಿಕೆಗಳ ಉಗಮ ಸ್ಥಾನ ಇದಾಗಿತ್ತು. ಅಂತಹ ಕೈಗಾರಿಕಾ ಭರದ ಚಟುವಟಿಕೆಯ ನಡುವೆಯೂ, ನಗರವು ತನ್ನ ಹಿಂದಿನ ವೈಭವಗಳೊಂದಿಗೆ ಸಂಬಂಧ ಉಳಿಸಿಕೊಂಡಿದೆ. ಇಂದೋರ್ ಜನರ ಜೀವನ ಶೈಲಿಯು ಮುಂಬಯಿ ಜನರ ಜೀವನ ಶೈಲಿಯನ್ನು ಹೋಲುವುದರಿಂದ ಇದನ್ನು 'ಮಿನಿ ಮುಂಬಯಿ' ಎಂದು ಕರೆಯುತ್ತಾರೆ.
ಶಬ್ದವುತ್ಪತ್ತಿ ಶಾಸ್ತ್ರ
ಇಂದೋರ್ ಹೆಸರಿನ ಉಗಮ ಮತ್ತು ಶಬ್ದವುತ್ಪತ್ತಿಯ ಬಗ್ಗೆ ಹಲವು ಸಿದ್ಧಾಂತಗಳು ವಿವರಿಸುತ್ತದೆ. ಹಿಂದೆ ಇಂದೋರನ್ನು ವಿವಿಧ ಹೆಸರುಗಳಲ್ಲಿ ಕರೆಯುತ್ತಿದ್ದರು.ಈ ನಗರದಲ್ಲಿ ಇಂದ್ರೇಶ್ವರ ದೇವಸ್ಥಾನವಿರುವುದರಿಂದ ಇದನ್ನು ಇಂದ್ರೇಶ್ವರ ಎಂದು ಮೊದಲು ಕರೆದಿರಬಹುದು. ಇದಕ್ಕೂ ಮೊದಲು ಈ ನಗರವನ್ನು ಅಹಲ್ಯಾನಗರಿ (ರಾಣಿ ಅಹಲ್ಯಾಬಾಯಿ ಹೋಳ್ಕರರ ನಗರ) ಎಂದು ಕರೆಯುತ್ತಿದ್ದರು. ೧೭೪೧ರಲ್ಲಿ ವೆದ್‌ ಮನುಜ್‌ ಕಟ್ಟಿದ ಇಂದ್ರೇಶ್ವರ ದೇವಸ್ಥಾನದಿಂದ ಈಗಿನ ಇಂದೋರ್ ಎಂಬ ಹೆಸರು ಹುಟ್ಟಿಕೊಂಡಿದೆ.
ಭೌಗೋಳಿಕತೆ
ಇಂದೋರ್ ಭಾರತದ ಮಧ್ಯ ಭಾಗದಲ್ಲಿರುವ ಮಧ್ಯಪ್ರದೇಶ ರಾಜ್ಯದ ಪಶ್ಚಿಮ ಭಾಗದಲ್ಲಿದೆ. ಇಂದೋರ್ ಸರಾಸರಿ ೧ ಮೀಟರ್‌ನಷ್ಟು ಸಮುದ್ರ ಮಟ್ಟಕ್ಕಿಂತ ಎತ್ತರದಲ್ಲಿದೆ. ಇದರ ದಕ್ಷಿಣದಲ್ಲಿ ಯಾದ್ರಿ ಶ್ರೇಣಿಯೊಂದಿಗೆ, ಎತ್ತರದ ಸಮಾನಂತರ ಮೇಲ್ಮೈ ಭೂಮಿಯನ್ನು ಹೊಂದಿದೆ. ಇಂದೋರ್ ಒಂದು ಕಡೆಯಲ್ಲಿ ದೇವಸ್‌ನಿಂದ ಇನ್ನೊಂದು ಕಡೆಯಲ್ಲಿ ಮೊವ್‌ವರೆಗೆ, ಒಟ್ಟು ೬೫ ಕಿಮೀನಷ್ಟು ಗರಿಷ್ಠ ವಿಸ್ತಾರದ ಹರವು ಹೊಂದಿದೆ.
ಹವಾಗುಣ
ಇಂದೋರ್ ಉಷ್ಣವಲಯದ ತೇವ ಮತ್ತು ಒಣ ಹವಾಮಾನ ಮತ್ತು ತೇವವಾದ ಉಪೋಷ್ಣವಲಯದ ಹವಾಮಾನದ ನಡುವಿನ ಸಾಮಾನ್ಯ ಹವಾಗುಣ ಹೊಂದಿದೆ. ಇಂದೋರ್‌ನಲ್ಲಿ ಬೇಸಿಗೆ,ಮಳೆಗಾಲ ಮತ್ತು ಚಳಿಗಾಲ ಹೀಗೆ ಮೂರು ವಿಭಿನ್ನ ಪ್ರಮುಖ ಸಾಮಾನ್ಯ ಕಾಲಮಾನಗಳಿವೆ. ಮಾರ್ಚ್‌ನ ಮಧ್ಯ ಭಾಗದಲ್ಲಿ ಬೇಸಿಗೆ ಪ್ರಾರಂಭವಾಗುವುದು. ಏಪ್ರಿಲ್ ಮತ್ತು ಮೇ ತಿಂಗಳಲ್ಲಿ ವಿಪರೀತ ಬಿಸಿಲಿನ ಹವಾಮಾನವಿರುತ್ತದೆ. ೧೯೯೪ರಲ್ಲಿ ೪೮ °Cಯಷ್ಟು ಅತಿ ಹೆಚ್ಚಿನ ಪ್ರಮಾಣದ ಉಷ್ಣತೆ ದಾಖಲಾಗಿದೆ. ಸರಾಸರಿ ಬೇಸಿಗೆ ಉಷ್ಣತೆಯು ೪೨-೪೪.cರಷ್ಟು (೧೦೦.೪ °F) ಇರುವುದು. ಆದರೆ ತೇವಾಂಶ ಬಹಳ ಕಡಿಮೆ ಇರುವುದು. ಇಂದೋರ್ ಮಾಲ್ವಾ ಪ್ರಸ್ಥಭೂಮಿಯ ದಕ್ಷಿಣ ತುದಿಯಲ್ಲಿರುವುದರಿಂದ, ಸಂಜೆ ತಂಗಾಳಿ (ಶಬ್‌‍-ಈ-ಮಾಲ್ವಾ ಎಂದು ಕರೆಯುವ) ಬೀಸಿ, ರಾತ್ರಿಯ ವೇಳೆ ವಾತಾವರಣ ತಣ್ಣಗಾಗುವಂತೆ ಮಾಡುವುದು. ಜೂನ್‌ನ ಕೊನೆಯ ಭಾಗದಲ್ಲಿ ಮಳೆಗಾಲವು ಪ್ರಾರಂಭವಾಗುವುದು. ಆ ಸಮಯದಲ್ಲಿ ಸರಾಸರಿ ಉಷ್ಣತೆಯು 26 °Cರಷ್ಟಿರುತ್ತದೆ. ಆಗ ಎಡಬಿಡದೆ ಧಾರಾಕಾರ ಮಳೆ ಸುರಿಯುವ, ಹೆಚ್ಚಿನ ಪ್ರಮಾಣದ ತೇವಾಂಶವಿರುತ್ತದೆ. ಇಲ್ಲಿ ೩೬ ಇಂಚುಗಳಷ್ಟು ಸರಾಸರಿ ಮಳೆಯಾಗುತ್ತದೆ. ನವೆಂಬರ್‌ನ ಮಧ್ಯಭಾಗದಲ್ಲಿ ಚಳಿಗಾಲ ಪ್ರಾರಂಭವಾಗುವುದು. ಆ ಸಮಯದಲ್ಲಿ ಒಣ ಹವೆಯಿದ್ದು, ಹವಾಮಾನವು ಹಿತಕರ ಮತ್ತು ಬಿಸಿಲಿನಿಂದ ಕೂಡಿರುತ್ತದೆ. ಸರಾಸರಿ ಉಷ್ಣತೆಯು 4 - 15 C, ಅದರೆ ಕೆಲವು ರಾತ್ರಿಗಳಲ್ಲಿ ಹಿಮ ಬೀಳುವುದು. ಬೇಸಿಗೆಯಲ್ಲಿ ಕೆಲವೊಮ್ಮೆ ಅತಿ ಹೆಚ್ಚಿನ ಉಷ್ಣತೆ 48 - 50 Cರಷ್ಟಿದ್ದು, ಚಳಿಗಾಲದಲ್ಲಿ ಕಡಿಮೆಯೆಂದರೆ 2 °Cರಷ್ಟಿರುವುದು. ಇಂದೋರ್‌ನಲ್ಲಿ ಆಗ್ನೇಯ ಮಾರುತದಿಂದಾಗಿ ಜುಲೈ-ಸಪ್ಟೆಂಬರ್‌ನಲ್ಲಿ 35 to 38 inರಷ್ಟು ಮಧ್ಯಮ ಪ್ರಮಾಣದ ಮಳೆಯಾಗುವುದು.
ಸಾರಿಗೆ
ನಗರವು ರೈಲು, ರಸ್ತೆ ಸಾರಿಗೆ ಮತ್ತು ವಾಯುಯಾನ ಸೇವೆಗಳ ಮೂಲಕ ಸಂಪರ್ಕಿಸಲ್ಪಟ್ಟಿದೆ. ಇಂದೋರ್ ಬಹು ಕಾಲದಿಂದಲೂ ರೈಲು ಮತ್ತು ರಸ್ತೆ ಸಾರಿಗೆ ವ್ಯವಸ್ಥೆಯ ಸುಸಜ್ಜಿತ ತಾಣವಾಗಿದೆ. ಸರ್ವಾಟೆ ಬಸ್ ನಿಲ್ದಾಣ, ಗಂಗ್ವಾಲ ಬಸ್ ನಿಲ್ದಾಣ, ನವ್ಲಕಾ ಬಸ್ ನಿಲ್ದಾಣ ಮತ್ತು ಜಿನ್ಸಿ ಬಸ್ ನಿಲ್ದಾಣದಂತಹ ಪ್ರಮುಖ ನಿಲ್ದಾಣಗಳನ್ನು ಹೊಂದಿದೆ.
ರಸ್ತೆ ಮಾರ್ಗಗಳು
ರಾಷ್ಟ್ರೀಯ ಮತ್ತು ರಾಜ್ಯ ಹೆದ್ದಾರಿಗಳ ಮೂಲಕ ಇಂದೋರ್ ಭಾರತದ ಇತರ ಭಾಗಗಳಿಗೆ ಉತ್ತಮ ಸಂಪರ್ಕ ಹೊಂದಿದೆ. ಇಂದೋರ್‌ನ್ನು ಹಾದು ಹೋಗುವ ಕೆಲವು ಪ್ರಮುಖ ಹೆದ್ದಾರಿಗಳಿದ್ದು, ಇದು ದೇಶದ ವಿವಿಧ ಭಾಗಗಳನ್ನು ಸಂಪರ್ಕಿಸುತ್ತವೆ. ಈ ನಗರದ ಮೂಲಕ ಹಾದು ಹೋಗುವ ಪ್ರಮುಖ ಹೆದ್ದಾರಿಗಳೆಂದರೆ: ಇಂದೋರ್‌ನ್ನು ಭಾರತದ ಕೇಂದ್ರ ಮತ್ತು ಪಶ್ಚಿಮ ಭಾಗದ ಪ್ರಮುಖ ನಗರಗಳಿಗೆ ಸಂಪರ್ಕಿಸಲು ಮಹಾರಾಷ್ಟ್ರ, ಗುಜರಾತ್‌ ಮತ್ತು ರಾಜಸ್ಥಾನ್‌ ಸರಕಾರಿ ಸಂಸ್ಥೆಗಳು ಸೇರಿದಂತೆ ಖಾಸಗಿ ನಿರ್ವಾಹಕರು ದಿನಂಪ್ರತಿ ಬಸ್ ಸೇವೆಯನ್ನು ಒದಗಿಸುತ್ತಿದ್ದಾರೆ.
ಸ್ಥಳೀಯ ಸಾರಿಗೆ
ನಗರದ ಸ್ಥಳೀಯ ಸಾರಿಗೆ ಸೌಲಭ್ಯಕ್ಕಾಗಿ, ನಿತ್ಯಪ್ರಯಾಣಿಸುವವರಿಗೆ ಬಸ್ ಗಳಲ್ಲಿ ಗರಿಷ್ಠ ೮ ಆಯ್ಕೆಗಳಿದ್ದು, ಆಟೋ-ರಿಕ್ಷಾ, ಟ್ಯಾಕ್ಸಿ ಮತ್ತು ವ್ಯಾನ್‌ಗಳ ಸೌಲಭ್ಯವನ್ನೂ ಹೊಂದಿದೆ. ಖಾಸಗಿ ನಿರ್ವಾಹಕರು ನಗರ(ಸಿಟಿ) ಬಸ್, ಮ್ಯಾಜಿಕ್‌, ವ್ಯಾನ್‌, ಆಟೋ ರಿಕ್ಷಾ, ನಗರ ಸೇವಾ ಬಸ್, ಮೆಟ್ರೊ ಟ್ಯಾಕ್ಸಿ, ಸ್ಟಾರ್ ಕ್ಯಾಬ್‌ ಸರ್ವಿಸ್‌ ಮತ್ತಿತರ ಸ್ಥಳೀಯ ನಗರ ಸಂಚಾರಿ ಬಸ್ ಗಳನ್ನು ನಡೆಸುತ್ತಿದ್ದಾರೆ. ಕಳೆದ ೨೦೦೪ರಲ್ಲಿ ಇಂದೋರ್‌ನ I.C.T.S.C.L ಹೊಸದಾಗಿ ಬಸ್ ಸೇವೆ ಪ್ರಾರಂಭಿಸಿತು. ಸಿಟಿ ಬಸ್‌ ಎಂಬ ಹೆಸರಿನ ಬಸ್ ಗಳು ಇಂದು ೧೩೦ ಬಸ್ ನಿಲ್ದಾಣಗಳು ೩೦ ಮಾರ್ಗಗಳಲ್ಲಿ ಸೇವೆ ಒದಗಿಸುತ್ತಿದೆ. ಈ ನೂತನ ಸೇವೆಯಲ್ಲಿ ೧೨೫ ಜನರಲ್‌ ಲೋ ಫ್ಲೋರ್‌, ೧೨೦ ನ್ಯೂ ಸೆಮಿ-ಲೋ ಫ್ಲೋರ್‌ ಮತ್ತು ೫೦ AC ವಿಶೇಷ ನಗರ ಸಾರಿಗೆ ಬಸ್ ಗಳು ಕಾರ್ಯನಿರತವಾಗಿವೆ. ಈ ಸೇವೆಗಳು ತಮ್ಮ ಮಾರ್ಗಕ್ಕೆ ಸಂಬಂಧಿಸಿದಂತೆ ಬಣ್ಣದ ಕೋಡ್‌ ಅನ್ನು ಹೊಂದಿರುತ್ತವೆ. ಇವುಗಳಲ್ಲಿ ಕೆಲವು ಬಸ್ ಗಳು ಅಗತ್ಯ ಸಮಯದಲ್ಲಿ ಬಸ್ ಎಲ್ಲಿದೆ ಎಂಬುದನ್ನು ಪತ್ತೆಹಚ್ಚಲು ಬಳಸುವ GPS ಮತ್ತು IVR (ಸುಮಾರು ೨೦೦) ಆಧುನೀಕೃತ ಸೇವೆಗಳನ್ನು ಒಳಗೊಂಡಿವೆ. ಬಸ್ ಗಳಿಗೆ ಸಂಬಂಧಿಸಿದ ಮಾಹಿತಿಯು ಬಸ್ ನಿಲ್ದಾಣಗಳಲ್ಲಿ ಸ್ಥಾಪಿಸಿದ LED ಪರದೆಗಳ ಮೇಲೆ ಪ್ರದರ್ಶಿಸಲ್ಪಡುವುದು. ನಗರದಲ್ಲಿ ಮೆಟ್ರೊ ಟ್ಯಾಕ್ಸಿ ಮತ್ತು ಸ್ಟಾರ್‌ ಟ್ಯಾಕ್ಸಿ ಎಂಬ ಎರಡು ಕಂಪನಿಗಳು ಸಾರಿಗೆ ಸೇವೆಯನ್ನು ಒದಗಿಸುತ್ತಿವೆ.
ವಿಮಾನ ನಿಲ್ದಾಣ
ಇಂದೋರ್‌ದಲ್ಲಿ ದೇವಿ ಅಹಲ್ಯಾಬಾಯಿ ಹೋಳ್ಕರ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ ವು ವಾಯುಯಾನ ಸೌಲಭ್ಯ ಒದಗಿಸುವುದು. ಇಂದೋರ್ ವಿಮಾನ ನಿಲ್ದಾಣವು ನಗರದ ಕೇಂದ್ರ ಭಾಗದಿಂದ ಸುಮಾರು ೫ ಕಿಮೀ ದೂರದಲ್ಲಿದೆ. ಅದು ಪ್ರಸ್ತುತ ಇಲ್ಲಿನ ದೇಶಿಯ ಸೇವೆಗಳನ್ನು ನಿರ್ಬಂಧಿಸಿದೆ. ಈ ಅಂತರರಾಷ್ಟ್ರೀಯ ನಿಲ್ದಾಣವು ಈಗ ನಿರ್ಮಾಣದ ಹಂತದಲ್ಲಿದ್ದು, ನಿಯಂತ್ರಣ ಕೊಠಡಿ, ಗೋಪುರ ಮತ್ತು ಕಟ್ಟಡದ ಕಾಮಗಾರಿ ೨೦೧೦ರ ಫೆಬ್ರವರಿಯಲ್ಲಿ ಪೂರ್ಣಗೊಳ್ಳುವ ಸಾಧ್ಯತೆ ಇದೆ.
ಜನಸಾಂದ್ರತೆ ಸಂಖ್ಯೆ
೨೦೦೧ರಲ್ಲಿ ಇಂದೋರ್‌ನ ಒಟ್ಟು ಜನಸಂಖ್ಯೆ ೧, ೫೧೬, ೯೧೮ರಷ್ಟಿದೆ. ಒಟ್ಟು ಜನಸಂಖ್ಯೆಯಲ್ಲಿ ೫೩% ಪುರುಷರು ಮತ್ತು ೪೭% ಮಹಿಳೆಯರಿದ್ದಾರೆ. ೨೦೦೧ ಜನಗಣತಿಯ ಪ್ರಕಾರ, ಇಂದೋರ್ ಸರಾಸರಿ ಸಾಕ್ಷರತೆ ಪ್ರಮಾಣವು ೭೫%ರಷ್ಟು ಆಗಿದ್ದು, ಇದು ೫೯.೫%ರಷ್ಟಿರುವ ರಾಷ್ಟ್ರೀಯ ಸರಾಸರಿ ಸಾಕ್ಷರತೆ ಪ್ರಮಾಣಕ್ಕಿಂತ ಹೆಚ್ಚಾಗಿದೆ. ಪುರುಷರ ಸಾಕ್ಷರತೆ ಪ್ರಮಾಣವು ೭೫%ರಷ್ಟಿದ್ದು, ಮಹಿಳೆಯರದ್ದು ೬೪%ರಷ್ಟಿತ್ತು. ಇತ್ತೀಚಿನ, ಅಂದರೆ ೨೦೦೯ರ ಅಂಕಿಅಂಶಗಳ ಪ್ರಕಾರ ಸರಾಸರಿ ಸಾಕ್ಷರತೆ ದರವು ೮೯%ರಷ್ಟಿದೆ. ಅದರಲ್ಲಿ ಪುರುಷರ ಸಾಕ್ಷರತೆ ದರವು ೯೫% ಮತ್ತು ಮಹಿಳೆಯರದ್ದು ೮೪%ರಷ್ಟಿದೆ. ಜನಸಂಖ್ಯೆಯ ೧೮%ದಷ್ಟು ೬ ವರ್ಷಗಳ ಒಳಗಿನವರಾಗಿದ್ದಾರೆ. ೨೦೦೧ರ ಜನಗಣತಿ ಪ್ರಕಾರ ಜನಸಂಖ್ಯೆಯ ಸರಾಸರಿ ವಾರ್ಷಿಕ ಏರಿಕೆ ದರವು ಸುಮಾರು ೨.೮೫%ರಷ್ಟಿದೆ. ಇಂದೋರ್‌ನಲ್ಲಿ ಹಿಂದಿಯು ಪ್ರಮುಖ ಮಾತನಾಡುವ ಭಾಷೆಯಾಗಿದೆ. ಇಂದೋರ್‌ನಲ್ಲಿ ಮರಾಠರು (ಹೋಳ್ಕರರು) ಆಳ್ವಿಕೆ ನಡೆಸಿದ್ದರಿಂದ, ಹೆಚ್ಚಿನವರು ಮರಾಠಿಯನ್ನು ಮಾತನಾಡುವರಲ್ಲದೇ ಅದನ್ನು ಅರ್ಥ ಮಾಡಿಕೊಳ್ಳಬಲ್ಲರು. ಮಾಲ್ವಿಯು ಇಂದೋರ್ ಮತ್ತು ಅದರ ಸುತ್ತಮುತ್ತಲ ಪ್ರದೇಶದಲ್ಲಿ ಮಾತನಾಡುವ ಸ್ಥಳೀಯ ಆಡುಭಾಷೆಯಾಗಿದೆ.
ಆರ್ಥಿಕತೆ
ಇತರ ದೊಡ್ಡ ನಗರಗಳಲ್ಲಿರುವಂತೆ, ಇಂದೋರ್ ಸಹ ಹಲವು ಶಾಪಿಂಗ್ ಮಾಲ್‌, ಮೂವೀ ಸಿನೆಮಾಸ್‌, ರೆಸ್ಟಾರೆಂಟ್‌ ಮತ್ತು ಹೋಟೆಲ್‌ಗಳನ್ನು ಹೊಂದಿದೆ. ದೀಪಾವಳಿ ಮತ್ತು ಹೊಸ ವರ್ಷದ ಸಂದರ್ಭದಲ್ಲಿನ ವಿಶೇಷ ಹೆಚ್ಚಳ ಹೊರತುಪಡಿಸಿ, ಉಳಿದೆಲ್ಲಾ ಸಮಯದಲ್ಲಿ ವ್ಯಾಪಾರ-ವಹಿವಾಟು ಸಮಾನವಾಗಿರುವುದು. ಬಟ್ಟೆ, ಔಷಧ ಮತ್ತು ಶೈಕ್ಷಣಿಕ ಸೇವಾ ಸೌಲಭ್ಯಗಳು ಇಂದೋರ್‌ನ ಪ್ರಮುಖ ವ್ಯಾಪಾರೀ ಸರಕುಗಳೆನ್ನಬಹುದು. ಇಂದೋರ್‌ನ ಕೈಗಾರಿಕಾ ಪ್ರದೇಶಗಳಾದ ಪಿತಾಂಪುರ್‌, ಸನ್ವೆರ್‌, ಮೊವ್‌ನಲ್ಲಿ ಸುಮಾರು ೨೦೦೦ಕ್ಕೂ ಹೆಚ್ಚಿನ ಕಾರ್ಖಾನೆಗಳನ್ನು ನಗರದಲ್ಲಿ ಒಳಗೊಂಡಿದೆ. ಪಿತಾಂಪುರ್‌ ನಗರವು ಭಾರತದ ಡೆಟ್ರಾಯ್ಟ್‌ ಎಂದು ಪ್ರಸಿದ್ಧವಾಗಿದೆ. (ಡೆಟ್ರಾಯ್ಟ್‌ ಯುನೈಟೆಡ್ ಸ್ಟೇಟ್ಸ್ ನ ಡೆಟ್ರೊಯಿಟ್ ನದಿ ತೀರದ ಸರೋವರಗಳ ಬಂದರು ತಾಣ)
ಶಿಕ್ಷಣ
ಇಂದೋರ್ ಪ್ರಸಿದ್ಧ ಶೈಕ್ಷಣಿಕ ಸಂಸ್ಥೆಗಳನ್ನು ಹೊಂದಿದ್ದು, ಮಧ್ಯ ಭಾರತದ ಶೈಕ್ಷಣಿಕ ಕೇಂದ್ರಸ್ಥಾನವಾಗಿ ಕಾರ್ಯನಿರ್ವಹಿಸುತ್ತಿದೆ. ಇಂದೋರ್‌ನ ಪ್ರಾಥಮಿಕ ಮತ್ತು ಪ್ರೌಢ ಶಾಲಾ ಶಿಕ್ಷಣ ವ್ಯವಸ್ಥೆಯು ಅತ್ಯುತ್ತಮವಾಗಿದೆ. ಇಂದೋರ್‌ನಲ್ಲಿರುವ ಹೆಚ್ಚಿನ ಶಾಲೆಗಳು ಸೆಂಟ್ರಲ್‌ ಬೋರ್ಡ್‌ ಆಫ್ ಸೆಕಂಡರಿ ಎಜ್ಯುಕೇಷನ್‌ (CBSE) ಮಂಡಳಿ ಹಾಗೆಯೇ ICSE ಮಂಡಳಿ ಅಥವಾ NIOS ಮಂಡಳಿಯ ಸದಸ್ಯತ್ವ ಹೊಂದಿರುತ್ತವೆ. ಇಂದೋರ್ ಉನ್ನತ ಶಿಕ್ಷಣಕ್ಕಾಗಿ ವಿಧ್ಯಾರ್ಥಿಗಳನ್ನು ತಯಾರಿಗೊಳಿಸುವ ಕೇಂದ್ರವಾಗಿ ಬೆಳೆದಿದೆ. ಇಂದೋರ್ ವಿಶ್ವವಿದ್ಯಾಲಯವಾಗಿದ್ದ ಈಗಿನ ದೇವಿ ಅಹಲ್ಯಾ ವಿಶ್ವವಿದ್ಯಾಲಯವು (DAVV) ಇಂದೋರ್‌ನ ಪ್ರಮುಖ ಮತ್ತು ಹಳೆಯ ವಿಶ್ವವಿದ್ಯಾಲಯವಾಗಿದೆ. ಇಂದೋರ್ ಇಂಡಿಯನ್‌ ಇನ್‌ಸ್ಟಿಟ್ಯುಟ್‌ ಆಫ್ ಮ್ಯಾನೇಜ್‌ಮೆಂಟ್‌ ಇಂದೋರ್‌ ಮತ್ತು ಇಂಡಿಯನ್‌ ಇನ್‌ಸ್ಟಿಟ್ಯುಟ್‌ ಆಫ್ ಟೆಕ್ನಾಲಜಿ ಇಂದೋರ್‌ ಎರಡನ್ನು ಹೊಂದಿರುವ ಭಾರತದ ಏಕೈಕ ನಗರವಾಗಿದೆ.
ಮಾಧ್ಯಮ
ಇಂದೋರ್‌ನಲ್ಲಿರುವ ಸ್ಥಳೀಯ ಮಾಧ್ಯಮವು ಪ್ರಬಲವಾಗಿದ್ದು, ಅಭ್ಯುದಯ ಕಾಣುತ್ತಿವೆ. ಇಂದೋರ್ ಬಹಳ ಸಮಯದಿಂದ ರಾಜ್ಯದ ಪತ್ರಿಕೋದ್ಯಮದ ವೇದಿಕೆಯಾಗಿದೆ. ಇಂದೋರ್‌ನಲ್ಲಿ ರಂಗಮಂದಿರ, ದಿನಪತ್ರಿಕೆ, ನಿಯತಕಾಲಿಕೆಗಳು, ಮತ್ತು ಸ್ಥಳೀಯ ರೇಡಿಯೊ ಮತ್ತು ದೂರದರ್ಶನ ಕೇಂದ್ರಗಳಿವೆ.
ಕಲೆ ಮತ್ತು ರಂಗಮಂದಿರ
ನಗರದ ರವೀಂದ್ರ ನಾಟ್ಯ ಗೃಹವು ಕಲಾ ಪ್ರದರ್ಶನಕ್ಕೆ ಪ್ರಮುಖ, ಹೆಸರುವಾಸಿ ರಂಗಮಂದಿರವಾಗಿದೆ. ಜಗತ್ತಿನ ಹಲವಾರು ಕಲಾವಿದರು ನಿರಂತರವಾಗಿ ಇಲ್ಲಿ ಕಾರ್ಯಕ್ರಮ ನೀಡುತ್ತಿರುತ್ತಾರೆ. ಅಭಿವ್ಯಕ್ತಿ ಸೆಂಟರ್ ಆಫ್ ಫೈನ್ ಆರ್ಟ್ಸ್ ಆಂಡ್ ಪರ್ಫಾರ್ಮಿಂಗ್ ಆರ್ಟ್ಸ್‌, ಡಿಯೊಲಲಿಕರ್‌ ಕಲಾ ವಿಥಿಕಾವು(ವೇದಿಕೆ) ಸಹ ಅಂತಹ ಕಲೆ ಮತ್ತು ರಂಗಮಂದಿರದ ಕೇಂದ್ರವಾಗಿದೆ.
ವಿದ್ಯುನ್ಮಾನ ಮಾಧ್ಯಮ
ರೇಡಿಯೋ ಉದ್ಯಮ ಕೂಡ ಹಲವಾರು ಖಾಸಗಿ ಮತ್ತು ಸರ್ಕಾರಿ ಒಡೆತನದ ಎಫ್ಎಂ ಚಾನೆಲ್‌ಗಳ ಪ್ರವೇಶದಿಂದಾಗಿ ವಿಸ್ತಾರಗೊಂಡಿದೆ. ನಗರದಲ್ಲಿ ಪ್ರಸಾರವಾಗುತ್ತಿರುವ ಎಫ್ಎಂ ರೇಡಿಯೋ ಚಾನೆಲ್‌ಗಳಲ್ಲಿ ಎಐಆರ್, ವಿವಿಧ್‌ ಭಾರತಿ, ಎಫ್ಎಂ (೧೦೨.೮ MHz), ಏರ್ ರೈನ್ ಬೋ ಎಫ್ಎಂ (೧೦೧.೯ MHz), ರೇಡಿಯೋ ಮಿರ್ಚಿ ಎಫ್ಎಂ (೯೮.೩ MHz), ರೇಡಿಯೋ ಸಿಟಿ ಎಫ್ಎಂ (೯೧.೧ MHz), ಬಿಗ್ ಎಫ್ಎಂ (೯೨.೭ MHz), ರೆಡ್ ಎಫ್ಎಂ(೯೩.೫ MHz) ಮತ್ತು ಏರ್ ಜ್ಞಾನ ವಾಣಿ (೧೦೭.೬ MHz) ಪ್ರಮುಖವಾದವು. ರಾಜ್ಯ ಒಡೆತನದ ದೂರದರ್ಶನವು ಎರಡು ಪ್ರಾದೇಶಿಕ ಚ್ಯಾನೆಲ್‌ಗಳನ್ನು ಪ್ರಸಾರ ಮಾಡುವುದು. ಇದಲ್ಲದೆ ಕೆಲವು ಸ್ಥಳೀಯ ಪ್ರಸಾರ ಕೇಂದ್ರಗಳು ಅಸ್ತಿತ್ವದಲ್ಲಿವೆ.
ಸಂಪರ್ಕ-ಸಂವಹನ ಸೇವೆಗಳು
ಇಂದೋರ್ ದೊಡ್ಡ ಪ್ರಮಾಣದ ಆಪ್ಟಿಕಲ್ ಫೈಬರ್‌ ಜಾಲದಿಂದ ಆವರಿಸಲ್ಪಟ್ಚಿದೆ. ನಗರದಲ್ಲಿರುವ ಮೂರು ಸ್ಥಿರ ದೂರವಾಣಿ ಲೈನುಗಳ ಸಂಪರ್ಕ ನಿರ್ವಾಹಕರು: BSNL, ರಿಲಯನ್ಸ್‌ ಮತ್ತು ಏರ್‌ಟೆಲ್‌. ನಗರದಲ್ಲಿ ಒಟ್ಟು ಆರು ಮೊಬೈಲ್ ಪೋನ್‌ ಕಂಪನಿಗಳು ಕಾರ್ಯನಿರ್ವಹಿಸುತ್ತಿದ್ದು, ಅವುಗಳಲ್ಲಿ BSNL, ರಿಲಯನ್ಸ್‌, ವೊಡಾಫೋನ್‌, ಐಡಿಯಾ, ಏರ್‌ಟೆಲ್‌, ಟಾಟಾ ಡೊಕೊಮೊ ಕಂಪನಿಗಳು GSM ಸೇವೆಯನ್ನು ಒದಗಿಸುತ್ತಿದ್ದು; BSNL, ವರ್ಜಿನ್‌ ಮೊಬೈಲ್‌, ಟಾಟಾ ಇಂಡಿಕಾಮ್‌ ಮತ್ತು ರಿಲಯನ್ಸ್‌ ಗಳು CDMA ಸೇವೆಯನ್ನು ಒದಗಿಸುತ್ತಿವೆ.
ಕ್ರೀಡೆ
ಇಂದೋರ್ ನೆಹರು ಕ್ರೀಡಾಂಗಣ ಮತ್ತು ಉಷಾ ರಾಜೆ ಕ್ರಿಕೆಟ್‌ ಕ್ರೀಡಾಂಗಣ ಎಂದು ಎರಡು ಕ್ರಿಕೆಟ್‌ ಕ್ರೀಡಾಂಗಣಗಳನ್ನು ಹೊಂದಿದೆ. ಅಲ್ಲಿ ಹುಲ್ಲುಹಾಸಿನ ಟೆನ್ನಿಸ್‌ ಮತ್ತು ಟೇಬಲ್ ಟೆನ್ನಿಸ್‌ಗಾಗಿ ಹಲವು ಸ್ಪೋರ್ಟ್ಸ್‌ ಕ್ಲಬ್‌ಗಳಿವೆ. ಇಂದೋರ್ ಹಲವು ಅಂತರರಾಷ್ಟ್ರೀಯ ಕ್ರಿಕೆಟ್‌ ಪಂದ್ಯಗಳನ್ನು ಸಂಘಟಿಸಿದೆ. ಉಷಾ ರಾಜೆ ಕ್ರೀಡಾಂಗಣವು ಮಧ್ಯಪ್ರದೇಶದ ಅತಿ ದೊಡ್ಡ ಕ್ರಿಕೆಟ್‌ ಕ್ರೀಡಾಂಗಣವಾಗಿದೆ. ಇದು ಸುಮಾರು ೪೫,೦೦೦ ಪ್ರೇಕ್ಷಕರು ಕುಳಿತುಕೊಳ್ಳುವ ಆಸನದ ಸಾಮರ್ಥ್ಯ ಹೊಂದಿದೆ. ಇಲ್ಲಿ ಹಲವು ಪ್ರಾದೇಶಿಕ ಮತ್ತು ಅಂತರರಾಷ್ಟ್ರೀಯ ಹಗಲು-ರಾತ್ರಿ ಕ್ರಿಕೆಟ್‌ ಪಂದ್ಯಗಳು ನಡೆದಿವೆ. ಉಷಾ ರಾಜೆ ಕ್ರೀಡಾಂಗಣದಲ್ಲಿ ಭಾರತ ಮತ್ತು ಇಂಗ್ಲೆಂಡ್‌ ನಡುವೆ ಎರಡು ಅಂತರರಾಷ್ಟ್ರೀಯ ಏಕದಿನ ಪಂದ್ಯಗಳು ನಡೆದಿವೆ. ಇಂದೋರ್ ಬಾಸ್ಕೆಟ್‌ಬಾಲ್‌ ಆಟಕ್ಕೆ ಪ್ರಖ್ಯಾತವಾಗಿದೆ. ಕಳೆದ ೩-೪ ದಶಕಗಳಿಂದ ಈ ಆಟವು ಜನಪ್ರಿಯವಾಗುತ್ತಿದೆ. ಇದು ಭಾರತದ ಮೊದಲ ರಾಷ್ಟ್ರೀಯ ಬಾಸ್ಕೆಟ್‌ಬಾಲ್‌ ಅಕಾಡಮಿಯನ್ನು ಹೊಂದಿದ್ದು, ವಿಶ್ವ ದರ್ಜೆಯ ಒಳಾಂಗಣ ಬಾಸ್ಕೆಟ್‌ಬಾಲ್‌ ಕ್ರೀಡಾಂಗಣ ಇಲ್ಲಿದೆ. ಇಂದೋರ್ ಹಲವು ರಾಷ್ಟ್ರೀಯ ಬಾಸ್ಕೆಟ್‌ಬಾಲ್‌ ಚ್ಯಾಂಪಿಯನ್‌ಶಿಪ್‌ಗಳನ್ನು ಯಶಸ್ವಿಯಾಗಿ ಸಂಘಟಿಸಿದೆ. C. K. ನಾಯ್ಡು, ಜೇಮ್‌ಶೇಡ್ ನಸರ್ವಾಂಜಿ ಭಾಯ, ಮುಸ್ತಾಕ್ ಅಲಿ, ಹಿರಲಾಲ್ ಗಾಯಕ್ವಾಡ್‌, ನರೇಂದ್ರ ಹಿರ್ವಾನಿ, ಅಮೇ ಖುರೇಷಿಯಾ ಮತ್ತು ಸಂಜಯ್ ಜಗ್ದಾಲೆ ಸೇರಿದಂತೆ ಹಲವು ಗಮನಾರ್ಹ ಕ್ರಿಕೆಟಿಗರು ಇಂದೋರ್‌ನಿಂದ ಬಂದಿದ್ದಾರೆ. ದಿವಂಗತ ಡಾ. ಶರ್ಮಾ (ಬಾಸ್ಕೆಟ್‌ಬಾಲ್‌) ಮತ್ತು ಮಾನಸ್ ಮಿಶ್ರಾ (ಪವರ್‌ಲಿಫ್ಟಿಂಗ್‌), ಕಿಶನ್ ಚಂದ್‌, ಶಂಕರ್ ಲಕ್ಷ್ಮಣ ಮತ್ತು ಸಲೀಮ್ ಶೆರ್ವಾನಿಯವರು (ಹಾಕಿ) ಇಂದೋರ್‌ನ ಇತರ ಖ್ಯಾತ ಕ್ರೀಡಾಪಟುಗಳಾಗಿದ್ದಾರೆ.
ಸಂಸ್ಕೃತಿ
ಇಂದೋರ್ ವಿವಿಧ-ವಿಭಿನ್ನ ಸಂಸ್ಕೃತಿಗಳಿಂದ ಕೂಡಿದ ನಗರವಾಗಿದೆ. ಇಂದೋರ್ ನಗರವು ಹಲವು ವರ್ಷಗಳಿಂದ ಎಲ್ಲಾ ಜಾತಿ, ಮತ ಮತ್ತು ಧರ್ಮ, ವರ್ಣದ ಜನರನ್ನು ಸ್ವಾಗತಿಸುತ್ತಿದೆ ಮಧ್ಯಪ್ರದೇಶದ ಹೃದಯ ಭಾಗದಲ್ಲಿರುವ ಇಂದೋರ್‌ಗೆ ದೇಶದ ಮೂಲೆ ಮೂಲೆಗಳಿಂದ ಜನರು ವಲಸೆಬಂದು, ತಮ್ಮ ಜೀವನೋಪಾಯ, ಶಿಕ್ಷಣಕ್ಕಾಗಿ ಅಥವಾ ಇಲ್ಲಿನ ಪ್ರಶಾಂತ ಸಂಸ್ಕೃತಿಯ ಪರಿಸರದಿಂದಾಗಿ, ಇಲ್ಲಿಯೇ ನೆಲೆಯೂರಿದ್ದಾರೆ. ಇಲ್ಲಿರುವ ಜನರು ಜಾತಿ ಅಥವಾ ಪ್ರದೇಶ ಮತ್ತು ಧರ್ಮದ ಭೇದವಿಲ್ಲದೆ ಎಲ್ಲರೊಂದಿಗೆ ಬೆರೆತು, ಸುಖದ ಜೀವನ ನಡೆಸುತ್ತಿದ್ದಾರೆ.
ಆಹಾರ
ಇಂದೋರ್‌ನ ಪಾಕಶಾಸ್ತ್ರ ಪದ್ಧತಿಯು ಹೆಸರುವಾಸಿಯಾಗಿದ್ದು, ನಮ್ಕೀನ್‌ಗಳು,(ಉಪ್ಪು ಕರಿದ ತಿಂಡಿಗಳು) ಪೋಹಾ ಮತ್ತು ಜಲೆಬಿ, ಚಾಟ್ಸ್‌ (ಉಪಹಾರಗಳು), ಕಚೊರಿಗಳು ಮತ್ತು ಸಮೋಸಾಗಳ ಬಗೆಬಗೆಯ ತಿನಿಸುಗಳಿಗೆ ಪ್ರಸಿದ್ಧವಾಗಿದೆ. ಅಲ್ಲಿನ ವಿವಿಧ ರೆಸ್ಟಾರೆಂಟ್‌ಗಳಲ್ಲಿ ವಿವಿಧ ಪ್ರಕಾರದ ಅಡುಗೆ ಪದ್ಧತಿಗಳ ತಿನಿಸುಗಳು ದೊರೆಯುವವು. ಅಲ್ಲದೇ ಇಂದೋರ್ ಮತ್ತು ಮಾಲ್ವಾ ಪ್ರದೇಶದ ರುಚಿ ತಿನಿಸುಗಳಾದ ದಾಲ್‌-ಬಫ್ಲಾ, ನಿಹಾರಿ ಗೋಷ್ಟ್‌ ಮತ್ತು ಬಫಾ-ಗೋಷ್ಟ್‌ನಂತಹ ನವೀನ ತಿನಿಸುಗಳು ಮಾತ್ರವಲ್ಲದೆ ಬೆಂಗಾಲಿ, ಮುಸ್ಲಿಮ್‌‌, ರಾಜಸ್ಥಾನಿ ಮಾದರಿಯ ಲಘು ಮತ್ತು ಸಿಹಿತಿನಿಸುಗಳು ದೊರೆಯುವುದು. ದೈನಿಕ್‌ ಭಾಸ್ಕರ್‌ ಸಂಘಟಿಸಿದ ಸುಮಾರು ೩೦,೦೦೦ ಜನರನ್ನೊಳಗೊಂಡ ಅತಿ ದೊಡ್ಡ ಚಹಾ ಕೂಟದ ದಾಖಲೆಯನ್ನು ಇಂದೋರ್ ಹೊಂದಿದೆ.
ಪ್ರಮುಖ ಹಬ್ಬಗಳು
ಎಲ್ಲಾ ರಾಷ್ಟ್ರೀಯ ಹಬ್ಬಗಳಲ್ಲದೆ ಹೋಳಿ, ಬೈಸಾಕಿ, ರಕ್ಷಾಬಂಧನ, ನವರಾತ್ರಿ, ದಸರಾ, ಗಣೇಶೋತ್ಸವ, ದೀಪಾವಳಿ, ರಮ್ಜಾನ್‌, ಗುಡಿ ಪಾಡ್ವಾ, ಭೌಬೀಜ್‌, ಈದ್‌ ನಂತಹ ಎಲ್ಲಾ ಹಬ್ಬಗಳು; ನಾಗರಪಂಚಮಿ, ಅಹಲ್ಯಾ ಉತ್ಸವವನ್ನು ಅದೇ ಸಂಭ್ರಮದೊಂದಿಗೆ ಆಚರಿಸುವರು.
ಸರಕಾರ ಮತ್ತು ರಾಜಕಾರಣ
ಒಟ್ಟು ಸಂಸತ್‌ ಸ್ಥಾನಗಳ ಸಂಖ್ಯೆ: ೧
ಪ್ರಸಿದ್ಧ ಸ್ಥಳಗಳು
"ಸೆಂಟ್ರಲ್‌ ಮಾಲ್‌" Bold text- ಇದು RNT ಮಾರ್ಗದಲ್ಲಿರುವ ಅತ್ಯಂತ ದೊಡ್ಡ ಭವ್ಯ ಮಾರಾಟದ (Retail) ಕೇಂದ್ರಸ್ಥಾನವಾಗಿದೆ. ಅಲ್ಲದೆ ಇದು INOX ಮಲ್ಟೀಪ್ಲೆಕ್ಸ್‌, ಪಬ್‌, ಮಕ್ಕಳಿಗಾಗಿ ವಿನೋದ ಮತ್ತು ಆಟದ ವಲಯ, ವಿಶಾಲ ವಾಹನನಿಲುಗಡೆ ಸ್ಥಳ ಮತ್ತು ಎಲ್ಲಾ ಅಂತರರಾಷ್ಟ್ರೀಯ ಬ್ರ್ಯಾಂಡ್‌ ಮಳಿಗೆಗಳನ್ನು ಹೊಂದಿದೆ.'
ಮಲ್ಲಿಕಾರ್ಜುನ ಸಿಂದಗಿ
ಮಲ್ಲಿಕಾರ್ಜುನ ಸಿಂದಗಿ ಇವರು ೧೯೩೫ ಜೂನ ೬ರಂದು ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ಜನಿಸಿದರು. ಎಮ್.ಏ. ಹಾಗು ಪಿ.ಎಚ್.ಡಿ ಪದವಿ ಸಂಪಾದಿಸಿದ ಇವರು ಅಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದಾರೆ.
ಸಾಹಿತ್ಯ
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಸಾಹಿತಿಗಳು
ಆಧುನಿಕತಾವಾದ
ಒಂದು ವಿಶಾಲವಾದ ವ್ಯಾಖ್ಯಾನದಲ್ಲಿ ಆಧುನಿಕತಾವಾದ ವು ಆಧುನಿಕ ವಿಚಾರ, ನಡತೆ ಅಥವಾ ಆಚರಣೆಗಳಿಗೆ ಸಂಬಂಧಿಸಿದೆ. ಹೆಚ್ಚು ನಿರ್ದಿಷ್ಟವಾಗಿ ಹೇಳುವುದಾದರೆ, ಆಧುನಿಕತಾವಾದ ಶಬ್ದವು ಸಾಂಸ್ಕೃತಿಕ ಪೃವೃತ್ತಿಗಳನ್ನು ಮತ್ತು ಸಾಂಸ್ಕೃತಿಕ ಚಳುವಳಿಗಳ ಒಂದು ಸಂಯೋಜಿತ ವ್ಯೂಹ ಈ ಎರಡನ್ನೂ ವರ್ಣಿಸುತ್ತದೆ, ಮೂಲಭೂತವಾಗಿ ಇದು ಹತ್ತೊಂಬತ್ತನೇ ಶತಮಾನದ ಕೊನೆಯಲ್ಲಿ ಮತ್ತು ಇಪ್ಪತ್ತನೆಯ ಶತಮಾನದ ಆದಿಯಲ್ಲಿ ದೊಡ್ಡ-ಪ್ರಮಾಣದ ಮತ್ತು ತಲುಪಲು-ಅಸಾಧ್ಯವಾದ ಬದಲಾವಣೆಗಳಿಂದ ಪಾಶ್ಚಾತ್ಯ ಸಮಾಜಕ್ಕೆ ಬದಲಾಗುವುದನ್ನು ಸೂಚಿಸುತ್ತದೆ. ಈ ಶಬ್ದವು ಕಲೆ, ಶಿಲ್ಪಕಲೆ, ಸಾಹಿತ್ಯ, ಧಾರ್ಮಿಕ ನಂಬಿಕೆ, ಸಾಮಾಜಿಕ ಸಂಘಟನೆ ಮತ್ತು ದಿನನಿತ್ಯದ ಜೀವನ ಮುಂತಾದವುಗಳ "ಸಾಂಪ್ರದಾಯಿಕ" ವಿಧಗಳ ಚಟುವಟಿಕೆಗಳನ್ನು ಮತ್ತು ಅವುಗಳ ಫಲಿತಾಂಶಗಳನ್ನು ಒಳಗೊಳ್ಳುತ್ತದೆ. ಇವುಗಳು ಪೂರ್ತಿಯಾಗಿ ಉದ್ಯಮೀಕರಣ ಜಗತ್ತಾಗಿ ಹೊರಹೊಮ್ಮುತ್ತಿರುವ ಹೊಸ ಆರ್ಥಿಕ, ಸಾಮಾಜಿಕ ಮತ್ತು ರಾಜಕೀಯ ಪರಿಸ್ಥಿತಿಗಳಲ್ಲಿ ಹಳತಾಗಿ ಪರಿವರ್ತಿತವಾಗುತ್ತಿವೆ. ಜ್ಞಾನೋದಯ ಆಲೋಚನೆಯ ದೀರ್ಘಕಾಲದ ನಿರ್ದಿಷ್ಟತೆಯನ್ನು ಆಧುನಿಕತಾವಾದವು ತಿರಸ್ಕರಿಸಿತು, ಮತ್ತು ಸಹಾನುಭೂತಿ ತೋರುವ, ಪ್ರಬಲವಾದ ಸೃಷ್ಟಿಕರ್ತನ ಅಸ್ತಿತ್ವವನ್ನೂ ಕೂಡ ಇದು ತಿರಸ್ಕರಿಸಿತು. ಎಲ್ಲಾ ಆಧುನಿಕತಾವಾದಿಗಳು ಅಥವಾ ಆಧುನಿಕತಾವಾದ ಚಳುವಳಿಗಳು ಧರ್ಮವನ್ನು ಅಥವಾ ಜ್ಞಾನೋದಯ ಚಿಂತನೆಯ ಎಲ್ಲಾ ಅಂಶಗಳನ್ನು ತಿರಸ್ಕರಿಸಿದರು ಎಂದು ಹೇಳುವುದು ಇದರ ಉದ್ದೇಶವಲ್ಲ, ಆದಾಗ್ಯೂ ಆಧುನಿಕತವಾದವು ಹಿಂದಿನ ಕಾಲದವರ ಸಿದ್ಧ ನಿಯಮಗಳ ಬಗೆಗೆ ಪ್ರಶ್ನಿಸುವುದು ಎಂಬುದಾಗಿ ವೀಕ್ಷಿಸಲ್ಪಡುತ್ತದೆ. ಆಧುನಿಕತಾವಾದದ ಒಂದು ಮಹತ್ವದ ಗುಣಲಕ್ಷಣವು ಸ್ವಯಂ-ಜಾಗೃತಿಯಾಗಿದೆ. ಇದು ಅನೇಕ ವೇಳೆ ವಿಧದ ಜೊತೆ, ಮತ್ತು ಪ್ರಕ್ರಿಯೆಗಳು ಮತ್ತು ಬಳಸಲ್ಪಟ್ಟ ಮೂಲವಸ್ತುಗಳ ಕಾರಣದಿಂದಾಗಿ ಗಮನವನ್ನು ಸೆಳೆಯುವ ಕೆಲಸಗಳ ಜೊತೆಗಿನ ಪ್ರಯೋಗಗಳಿಗೆ ಕಾರಣವಾಗಿದೆ (ಮತ್ತು ಪ್ರತ್ಯೇಕೀಕರಣದ ಇನ್ನೂ ಹೆಚ್ಚಿನ ಪೃವೃತ್ತಿಗೆ ಕಾರಣವಾಗಿದೆ). ಕವಿ ಎಜ್ರಾ ಪೌಂಡ್‌ನ ದೃಷ್ಟಾಂತಿಕ ನಿಷೇಧಾದೇಶವು "ಮೇಕ್ ಇಟ್ ನ್ಯೂ!" ಎಂಬುದಾಗಿತ್ತು ಆಧುನಿಕತಾವಾದಿಗಳು ಒಂದು ಹೊಸ ಐತಿಹಾಸಿಕ ಕಾಲಮಾನವನ್ನು ನಿರ್ಮಾಣ ಮಾಡುವುದರ ಮೂಲಕ "ಹೊಸತನ್ನು ಮಾಡುವ" ಕ್ರಿಯೆಯನ್ನು ನಿರ್ವಹಿಸಿದರೋ ಇಲ್ಲವೋ ಎಂಬುದು ಚರ್ಚಾಗ್ರಾಸವಾಗಿದೆ. ತತ್ವಜ್ಞಾನಿ ಮತ್ತು ಬರಹಗಾರ ಥಿಯೋಡರ್ ಅಡೊರ್ನೊ ನಮಗೆ ಎಚ್ಚರಿಕೆ ನೀಡುತ್ತಾನೆ: ಆಧುನಿಕತಾವಾದವು ತಪ್ಪು ವಿಚಾರಪರತೆ, ಸೌಹಾರ್ದತೆ, ಮತ್ತು ತಿಳುವಳಿಕೆ ಚಿಂತನೆ, ಕಲೆ ಮತ್ತು ಸಂಗೀತಗಳ ಸಂಯೋಜನಗಳ ತಿರಸ್ಕರಣ ಎಂಬುದಾಗಿ ಅಡೊರ್ನೊ ನಮಗೆ ಅರ್ಥ ಮಾಡಿಸುತ್ತಾನೆ. ಆದರೆ ಗತಕಾಲವು ಇದನ್ನು ಜಟಿಲವಾದದ್ದು ಎಂಬುದಾಗಿ ಸಾಧಿಸಿ ತೋರಿಸುತ್ತದೆ. ಹೊಸತನ್ನು ಮಾಡುವ ಪೌಂಡ್ಸ್‌ನ ಸಾಮಾನ್ಯ ಆಜ್ಞಾರ್ಥಗಳು, ಮತ್ತು ತಪ್ಪು ಸಂಯೋಜನ ಮತ್ತು ಸೌಹಾರ್ದತೆಗಳ ಆಕ್ಷೇಪಣೆಗಳಿಗೆ ಅಡೊರ್ನೋನ ಎಚ್ಚರಿಕೆಗಳು ಟಿ.ಎಸ್. ಏಲಿಯಟ್‌ನ ಸಂಪ್ರದಾಯಗಳ ಜೊತೆ ಕಲಾಕಾರನ ಸಂಬಂಧದ ಮೇಲಿನ ಪ್ರಾಶಸ್ತ್ಯವನ್ನು ಎದುರಿಸುತ್ತವೆ. ಏಲಿಯಟ್ ಹೀಗೆ ಬರೆದನು: ಸಾಹಿತ್ಯ ಪಂಡಿತ ಪೀಟರ್ ಚೈಲ್ಡ್ಸ್ ಈ ಕ್ಲಿಷ್ಟತೆಗಳನ್ನು ಈ ರೀತಿಯಾಗಿ ಸಂಯೋಜಿಸುತ್ತಾನೆ: ಈ ವಿರೋಧಾಭಾಸಗಳು ಆಧುನಿಕತಾವಾದಕ್ಕೆ ಅಂತರ್ಗತವಾಗಿವೆ: ಇದರ ವಿಶಾಲವಾದ ಸಾಂಸ್ಕೃತಿಕ ಅರ್ಥದಲ್ಲಿ ಹೇಳುವುದಾದರೆ, ಗತಕಾಲದ ನಿರ್ಧಾರಣವು ಆಧುನಿಕ ಅವಧಿಗಿಂತ ಭಿನ್ನವಾಗಿರುವ ಹಾಗೆ ಕಂಡುಬರುತ್ತದೆ, ಅದರ ಪರಿಗಣನೆಯೇನೆಂದರೆ ಜಗತ್ತು ಹೆಚ್ಚು ಕ್ಲಿಷ್ಟಕರವಾಗಿ ಬದಲಾಗುತ್ತಿದೆ, ಮತ್ತು ಹಳೆಯ "ಮಹೋನ್ನತ ಅಧಿಕಾರಿಗಳು" (ದೇವರು, ಸರ್ಕಾರ, ವಿಜ್ಞಾನ, ಮತ್ತು ಕಾರಣಗಳು) ತೀವ್ರವಾದ ವಿಮರ್ಶಾತ್ಮಕ ಪರಿಶೀಲನೆಗೆ ಒಳಗೊಳ್ಳಲ್ಪಟ್ಟಿವೆ. ಆಧುನಿಕತಾವಾದ ಪ್ರಸ್ತುತದ ಅರ್ಥವಿವರಣೆಗಳು ಬದಲಾಗುತ್ತವೆ. ಕೆಲವರು ೨೦ ನೆಯ ಶತಮಾನದ ಪ್ರತಿಕ್ರಿಯೆಗಳನ್ನು ಆಧುನಿಕತಾವಾದ ಮತ್ತು ಆಧುನಿಕತಾವಾದದ ನಂತರದ ಅವಧಿ ಎಂಬುದಾಗಿ ವಿಂಗಡಿಸುತ್ತಾರೆ, ಅದೇ ರೀತಿಯಲ್ಲಿ ಇತರರು ಅವುಗಳನ್ನು ಒಂದೇ ಚಳುವಳಿಯ ಎರಡು ಅಂಶಗಳು ಎಂಬುದಾಗಿ ಅವಲೋಕನ ಮಾಡುತ್ತಾರೆ.
ಪ್ರಸ್ತುತ-ದಿನದ ದೃಷ್ಟಿಕೋನಗಳು
ಕೆಲವು ವ್ಯಾಖ್ಯಾನಕಾರರು ಆಧುನಿಕತಾವಾದವನ್ನು ವಿಚಾರಗಳ ಸಮಗ್ರ ಸಾಮಾಜಿಕ ಅಭಿವೃದ್ಧಿಶೀಲ ಪೃವೃತ್ತಿ ಎಂಬುದಾಗಿ ಪ್ರಸ್ತಾಪಿಸುತ್ತಾರೆ, ಅದು ಮಾನವ ಜೀವಿಗಳ ಶಕ್ತಿಯನ್ನು ನಿರ್ಮಿಸುವಲ್ಲಿ, ಅಭಿವೃದ್ಧಿ ಹೊಂದುವಲ್ಲಿ ಮತ್ತು ಅವರ ವಾತಾವರಣವನ್ನು ಪುನರ್‌ನಿರ್ಮಾಣ ಮಾಡುವಲ್ಲಿ ವೈಜ್ಞಾನಿಕ ಜ್ಞಾನ ಮತ್ತು ತಾಂತ್ರಿಕತೆಗಳ ಪ್ರಾಯೋಗಿಕ ಪ್ರಯೋಗಗಳ ಜೊತೆ ಧೃಡಪಡಿಸುತ್ತದೆ. ಈ ದೃಷ್ಟಿಕೋನದಿಂದ, ಆಧುನಿಕತಾವಾದವು ವಾಣಿಜ್ಯದಿಂದ ತತ್ವಜ್ಞಾನಗಳವರೆಗಿನ ಅಸ್ತಿತ್ವದ ಪ್ರತಿಯೊಂದು ಕ್ರಿಯೆಗಳ ಪುನರ್-ಪರಿಶೀಲನೆಗೆ ಉತ್ತೇಜನ ನೀಡಿತು, ಯಾವುದು ಯಶಸ್ಸನ್ನು ’ಹಿಂತೆಗೆದುಕೊಂಡು’ ಹೋಗುತ್ತಿದೆ ಎಂಬುದನ್ನು ಕಂಡುಹಿಡಿಯುವ ಉದ್ದೇಶದಿಂದ ಮತ್ತು ಆ ಗುರಿಯನ್ನು ಸಾಧಿಸಲು ಹೊಸ ಮಾರ್ಗಗಳನ್ನು ಕಂಡುಹಿಡಿಯುವುದಕ್ಕೆ ಇದು ಉತ್ತೇಜನ ನೀಡಿತು. ಇತರರು ಆಧುನಿಕತಾವಾದವು ಒಂದು ಸೌಂದರ್ಯ ಪ್ರಜ್ಞೆಯುಳ್ಳ ಸ್ವಾವಲೋಕನ ಎಂಬುದಾಗಿ ಅದರ ಮೇಲೆ ಬೆಳಕನ್ನು ಬೀರಿದ್ದಾರೆ. ಇದು ಮೊದಲನೆಯ ಜಾಗತಿಕ ಯುದ್ಧದಲ್ಲಿ ತಾಂತ್ರಿಕತೆಗಳ ಬಳಕೆಗಳ ಬಗೆಗಿನ ನಿರ್ದಿಷ್ಟ ಪ್ರತಿಕ್ರಿಯೆಗಳ ಅವಲೋಕನಗಳನ್ನು ಸುಲಭವಾಗಿಸುತ್ತದೆ, ಮತ್ತು ವಿಭಿನ್ನವಾಗಿ ಆಲೋಚಿಸುವ ವ್ಯಕ್ತಿಗಳ ಮತ್ತು ನೀಜಶ್ ದಿಂದ ಸಾಮ್ಯುಲ್ ಬೆಕೆಟ್ ಅವಧಿಯವರೆಗಿನ ಕಲಾಕಾರರ ಕಾರ್ಯಗಳ ತಾಂತ್ರಿಕತೆಯ-ವಿರುದ್ಧದ ಮತ್ತು ಶೂನ್ಯ ಸೈದ್ಧಾಂತಿಕ ಅವಲೋಕನಗಳಿಗೆ ಪುಷ್ಟಿ ನೀಡುತ್ತದೆ.
ಪೊಲಾಕ್ ಮತ್ತು ಅಮೂರ್ತದ ಪ್ರಭಾವಗಳು
೧೯೪೦ ರ ಸಮಯದಲ್ಲಿ ಜಾಕ್ಸನ್ ಪೊಲಾಕ್ ಅವರ ಪೇಂಟಿಂಗ್ ನಲ್ಲಿನ ತೀವ್ರಗಾಮಿ ವಿಚಾರಸಣಿಯು ಅವರನ್ನು ಅನುಸರಿಸಿದ ಸಂಭವನೀಯ ವರ್ತಮಾನದ ಕಲೆಯಲ್ಲಿ ಕ್ರಾಂತಿ ಉಂಟುಮಾಡಿತು. ಕೆಲವು ಹಂತದವರೆಗೆ ಪೊಲಾಕ್ ಅವರು ಕಲೆಯ ಕೆಲಸ ಮಾಡುವುದು ಕಲೆಯಷ್ಟೇ ಪ್ರಮುಖವಾದುದು ಎಂಬುದನ್ನು ಅರ್ಥ ಮಾಡಿಕೊಂಡರು. ಪಾಬ್ಲೋ ಪಿಕಾಸ್ಸೋ ಅವರ ಪೇಂಟಿಂಗ್ ಹಾಗೂ ಪ್ರತಿಮೆಯಲ್ಲಿನ ಪುನರ್ ಪರಿಶೋಧನೆಯ ಬದಲಾವಣೆಯು ಕ್ಯೂಬಿಸಮ್ ಮತ್ತು ರಚಿತ ಪ್ರತಿಮೆ ಮೂಲಕ ಶತಮಾನದ ಅಡ್ಡಹಾದಿಗೆ ಹತ್ತಿರದಲ್ಲಿತ್ತು. ಪೊಲಾಕ್ ಅವರು ಕಲೆಯು ಸಂಭವಿಸುವ ರೀತಿ ಕುರಿತು ಪುನರ್ ಹೇಳಿಕೆ ನೀಡಿದರು. ಈಸೆಲ್ ಪೇಂಟಿಂಗ್ ಹಾಗೂ ಮಾಮೂಲಿತನವು ಆತನ ಕಾಲಮಾನದ ಕಲಾವಿದರಿಗೆ ಹಾಗೂ ನಂತರ ಬಂದ ಎಲ್ಲರಿಗೂ ಮೋಚಕ ಸಂಜ್ಞೆಯಾಗಿತ್ತು. ಜಾಕ್ಸನ್ ಪೊಲಕ್‌ನ ಪ್ರಕ್ರಿಯೆಯಾದ ಹರಡದ ಕ್ಯಾನ್ವಾಸನ್ನು ನೆಲದ ಮೇಲೆ ಹಾಕಿ ನಾಲ್ಕೂ ಕಡೆಯಿಂದ ಅದರ ಮೇಲೆ ಕಲೆಯ ಮತ್ತು ಉದ್ದಿಮೆಯ ವಸ್ತುಗಳನ್ನು ಎಸೆದು ಆಮೇಲೆ ಅದರ ಮೇಲೆ ಬಣ್ಣಗಳನ್ನು ಎಸೆಯುವುದು, ಚಿತ್ರ ಬಿಡಿಸುವುದು, ಮತ್ತು ನಿರ್ಧಿಷ್ಟತೆಯಿಲ್ಲದೇ ಚಿತ್ರಗಳನ್ನು ರಚಿಸುತ್ತಾ ಹೋಗುವುದು ಚಿತ್ರಕಲೆಯ ಹಳೆಯ ಎಲ್ಲಾ ಮಿತಿಗಳನ್ನು ಮೀರಿತು ಎಂದು ಕಲಾವಿದರು ಅರ್ಥಮಾಡಿಕೊಂಡರು. ಅಮೂರ್ತ ಅಭಿವ್ಯಕ್ತಿವಾದವು ಸಾಮಾನ್ಯವಾಗಿ ಕಲಾವಿದರಿಗೆ ನೂತನ ಕಲೆಗಾರಿಕೆಯನ್ನು ಸೃಷ್ಟಿಸಲು ಹೇಳಿಕೆ ಹಾಗೂ ಸಾಧ್ಯತೆಗಳನ್ನು ವಿಸ್ತರಿಸಿ, ಅಭಿವೃದ್ಧಿಪಡಿಸಿತು.
ಇತರ ಅಮೂರ್ತ ಅಭಿವ್ಯಕ್ತಿವಾದಿಗಳು ತಮ್ಮದೇ ಆದ ನೂತನ ಭೇದಿಸುವಿಕೆಯೊಂದಿಗೆ ಪೊಲಾಕ್ ಅವರ ಭೇದಿಸುವಿಕೆಯನ್ನು ಅನುಸರಿಸಿದರು. ಜಾಕ್ಸನ್ ಪೊಲಾಕ್, ವಿಲ್ಲೆಮ್ ಡಿ ಕೂನಿಂಗ್, ಫ್ರಾಂಜ್ ಕ್ಲೈನ್, ಮಾರ್ಕ್ ರೊಥ್ಕೊ, ಫಿಲಿಪ್ ಗಸ್ಟನ್, ಹ್ಯಾನ್ಸ್ ಹೊಫ್‌ಮನ್, ಕ್ಲಿಫೋರ್ಡ್ ಸ್ಟಿಲ್, ಬಾರ್ನೆಟ್ ನ್ಯೂಮನ್, ಎಡ್ ರೇನ್‌ಹಾರ್ಡ್, ರೊಬರ್ಟ್ ಮದರ್ ವೆಲ್, ಪೀಟರ್ ವೊಲ್ಕೊಸ್ ಹಾಗೂ ಇತರರು ಒಂದು ರೀತಿಯಲ್ಲಿ ವಿವಿಧತೆಗಳಿಗೆ ಹಾಗೂ ತಮ್ಮನ್ನು ಅನುಸರಿಸಿದ ಎಲ್ಲ ಕಲೆಯ ಪರಿಧಿಗಳಿಗೆ ಪ್ರವಾಹದ ಬಾಗಿಲು ತೆರೆದರು. ಕಲಾ ಇತಿಹಾಸಕಾರರಾದ ಲಿಂಡಾ ನೊಚ್ಲಿನ್ ,ಗ್ರಿಸೆಲ್ಡಾ ಪೊಲಾಕ್ ಮತ್ತು ಕ್ಯಾಥರೀನ್ ಡಿ ಝೆಗರ್ ಅವರಿಂದ ಅಮೂರ್ತ ಕಲೆಯೊಳಗೆ ಪುನರ್ ಅಧ್ಯಯನ ನಡೆಯಲ್ಪಟ್ಟು ವಿಷಮವಾಗಿ ತೋರಿಸಿತು. ಏನೇ ಆದರೂ, ಆಧುನಿಕ ಕಲೆಯಲ್ಲಿ ಮಹತ್ವದ ಬದಲಾವಣೆ ತಂದ ಮುಂಚೂಣಿಯಲ್ಲಿರುವ ಮಹಿಳಾ ಕಲಾಕಾರರು ಆ ಸಮಯದ ಅಧಿಕಾರಿ ವರ್ಗದಿಂದ ಕಡೆಗಣಿಸಲ್ಪಟ್ಟರು.
ಅಮೂರ್ತ ಅಭಿವ್ಯಕ್ತಿವಾದದ ನಂತರದ ೧೯೬೦ ರ ಸಮಯ
೧೯೫೦ ಹಾಗೂ ೧೯೬೦ ರ ಸಮಯದ ಅಮೂರ್ತ ಪೇಂಟಿಂಗ್ ನಲ್ಲಿ ಗಟ್ಟಿಯಾದ ಅಂಚಿನ ಪೇಂಟಿಂಗ್ ಹಾಗೂ ಇತರ ಜಾಮಿತಿಯ ಅಮೂರ್ತಗಳ ಅನೇಕ ಹೊಸ ನಿರ್ದೇಶನಗಳು ಕಲಾವಿದರ ಕಾರ್ಯಾಲಯದಲ್ಲಿ ಹಾಗೂ ತೀವ್ರಗಾಮಿ ಪ್ರಗತಿಪರರ ಗುಂಪಿನಲ್ಲಿ ಅಮೂರ್ತ ಅಭಿವ್ಯಕ್ತಿವಾದದ ವಸ್ತುನಿಷ್ಠವಾದಕ್ಕೆ ವಿರುದ್ಧವಾಗಿ ಪ್ರತಿಕ್ರಿಯೆಯಂತೆ ಕಾಣಿಸಿಕೊಳ್ಳಲು ಆರಂಭಿಸಿತು. ಕ್ಲಿಮೆಂಟ್ ಗ್ರೀನ್ ಬರ್ಗ್ ೧೯೬೪ ರಲ್ಲಿ ಅಮೇರಿಕಾದಾದ್ಯಂತ ಹೊಸ ವರ್ಣಚಿತ್ರಗಳ ವಿದ್ಯುಕ್ತವಲ್ಲದ ಪ್ರದರ್ಶನವನ್ನು ನಡೆಸಿದಾಗ ಅವರು ಉತ್ತರ ವರ್ಣಚಿತ್ರದ ಅಮೂರ್ತತೆಯ ಧ್ವನಿಯಾದರು. ಬಣ್ಣದ ಜಾಗದ ವರ್ಣಚಿತ್ರ, ಗಟ್ಟಿಯಾದ ಅಂಚಿನ ವರ್ಣಚಿತ್ರ ಹಾಗೂ ಭಾವಗೀತಾತ್ಮಕ ಅಮೂರ್ತವು ತೀವ್ರಗಾಮಿಯಂತೆ ಹೊಸ ದಿಕ್ಕಿನಲ್ಲಿ ಸೇರಿಕೊಂಡಿತು. ಏನೇ ಆದರೂ ೧೯೬೦ ರ ಕೊನೆಯಲ್ಲಿ ಭಾವಗೀತಾತ್ಮಕ ಅಮೂರ್ತತೆ ಹಾಗ ಪೋಸ್ಟ್ ಮಿನಿಮಲಿಸ್ಟ್ ಚಳವಳಿ ಮತ್ತು ಮೊದಲಿನ ಕಲ್ಪನೆಯ ಕಲೆಯ ಮೂಲಕ ಕ್ರಾಂತಿಕಾರದ ಚಿತ್ರ ಮತ್ತು ಮೂರ್ತಿ ತಯಾರಿಕೆಗಳನ್ನು ಆವರಿಸಿದ ಚಳವಳಿಯಂತೆ ಪೋಸ್ಟ್ ಮಿನಿಮಲಿಸಮ್, ಪರಿಷ್ಕೃತ ಕಲೆ ಹಾಗೂ ಆರ್ಟೆ ಪೊವೆರಾಗಳು ಕೂಡ ಪ್ರಾರಂಭಗೊಂಡವು. ಪರಿಷ್ಕೃತ ಕಲೆ ಪೊಲಾಕ್ ಅವರಿಂದ ಪ್ರೇರಿತವಾದ ರೀತಿಯಲ್ಲಿ ಕಲಾವಿದರಿಗೆ ಪ್ರಾಯೋಗಿಕತೆಯ ಜೊತೆ ಮತ್ತು ವಿವಿಧ ವಿಶ್ವಕೋಶದ ಪದ್ಧತಿ, ಸಾಮರ್ಥ್ಯ, ವಸ್ತು, ಸ್ಥಳಾವಕಾಶ, ಸಮಯದ ಅರಿವು ಮತ್ತು ಪ್ಲಾಸ್ಟಿಕ್ ಹಾಗೂ ನಿಜವಾದ ಸ್ಥಳವನ್ನು ಹೊಂದಲು ಸಾಧ್ಯವಾಯಿತು. ನಾನ್ಸಿ ಗ್ರೇವ್ಸ್, ರೊನಾಲ್ಡ್ ಡೇವಿಸ್, ಹೊವಾರ್ಡ್ ಹೊಡ್ಜ್ ಕಿನ್, ಲಾರ್ರಿ ಪೂನ್ಸ್, ಜಾನ್ನಿಸ್ ಕೌನೆಲ್ಲಿಸ್, ಬ್ರೈಸ್ ಮಾರ್ಡೆನ್, ಬ್ರೂಸ್ ನೌಮನ್, ರಿಚರ್ಡ್ ಟಟಲ್, ಅಲಾನ್ ಸಾರೆಟ್, ವಾಲ್ಟರ್ ಡರ್ಬಿ ಬನ್ನಾರ್ಡ್, ಲಿಂಡಾ ಬೆಂಜ್ಲಿಸ್, ಡ್ಯಾನ್ ಕ್ರಿಸ್ಟೆನ್ ಸೆನ್, ಲಾರ್ರಿ ಝೊಕ್ಸ್, ರೋನ್ನೀ ಲ್ಯಾಂಡ್ ಫೀಲ್ಡ್, ಇವಾ ಹೆಸ್ಸೆ, ಕೇತ್ ಸೋನಿಯರ್, ರಿಚರ್ಡ್ ಸೆರ್ರಾ, ಸ್ಯಾಮ್ ಗಿಲ್ಲಿಯಮ್, ಮಾರಿಯೋ ಮರ್ಜ್ ಹಾಗೂ ಪೀಟರ್ ರೆಜಿನಾಟೊ ಅವರು ೧೯೬೦ ರ ಕೊನೆಯ ಕಾಲದಲ್ಲಿ ಉನ್ನತಿಯನ್ನು ಕಂಡ ಇತ್ತೀಚಿನ ಆಧುನಿಕತಾವಾದದ ಕಾಲದಲ್ಲಿ ಹೊರಬಂದ ಕೆಲವು ಯುವ ಕಲಾವಿದರಾಗಿದ್ದಾರೆ.
ಪಾಪ್ ಕಲೆ
೧೯೬೨ ರಲ್ಲಿ ಸಿಡ್ನಿಯ ಜನಿಸ್ ಗ್ಯಾಲರಿ ಎಂಬವರು ದಿ ನ್ಯೂ ರಿಯಲಿಸ್ಟ್ಸ್ ಎಂಬ ಪ್ರಥಮ ಪ್ರಮುಖ ಪಾಪ್ ಕಲೆಯ ಗುಂಪು ಪ್ರದರ್ಶನವನ್ನು ನ್ಯೂಯಾರ್ಕ್ ನಗರದ ಅಪಟೌನ್ ಕಲಾ ಗ್ಯಾಲರಿಯಲ್ಲಿ ನಡೆಸಿದರು. ಜನಿಸ್ ಅವರು ಪ್ರದರ್ಶನವನ್ನು ತಮ್ಮ ಗ್ಯಾಲರಿ ಇರುವ ೫೭ ನೇ ಬೀದಿಯ ೧೫ ಇ ಹತ್ತಿರದ ೫೭ ನೇ ಬೀದಿಯಲ್ಲಿನ ಒಂದು ಅಂಗಡಿಯ ಮುಂದೆ ನಡೆಸಿದರು. ಪ್ರದರ್ಶನವು ನ್ಯೂಯಾರ್ಕ್ ಸ್ಕೂಲ್‌ನ ಮೂಲಕ ಶಾಕ್ ನಂತೆ ಜಗತ್ತಿನಾದ್ಯಂತ ಪಸರಿಸಿತು. ಇದಕ್ಕೂ ಮೊದಲು ಇಂಗ್ಲೆಂಡಿನಲ್ಲಿ ೧೯೫೮ ರಲ್ಲಿ ಪೊಪ್ ಕಲೆ ಎಂಬ ಶಬ್ದವು ಲಾರೆನ್ಸ್ ಅಲ್ಲೋವೇ ಅವರಿಂದ ಉಪಯೋಗಿಸಲ್ಪಟ್ಟಿತ್ತು. ಎರಡನೇ ಜಾಗತಿಕ ಮಹಾಯುದ್ಧದ ನಂತರದ ಕಾಲದಲ್ಲಿ ಯಶಸ್ವಿ ಗ್ರಾಹಕತ್ವದ ವರ್ಣಚಿತ್ರವನ್ನು ವಿವರಿಸಲು ಅವರು ಉಪಯೋಗಿಸಿದ್ದರು. ಈ ಚಳವಳಿಯು ಅಮೂರ್ತ ಅಭಿವ್ಯಕ್ತಿವಾದವನ್ನು ಹಾಗೂ ಅದರ ಹರ್ಮನ್ಯೂಟಿಕ್ ಮತ್ತು ಕಲೆಗೆ ಅನುಕೂಲಕರವಾಗಿದ್ದ ಮನಃಶಾಸ್ತ್ರದ ಆಂತರಿಕ ಚಿತ್ರಣವನ್ನು ಮತ್ತು ಪದೇ ಪದೇ ಪ್ರಖ್ಯಾತವಾಗಿದ್ದ ವಸ್ತು ಗ್ರಾಹಕ ಸಂಸ್ಕೃತಿ, ಪ್ರಚಾರಪಡಿಸುವಿಕೆ ಹಾಗೂ ಈ ಕಾಲದ ಸಮೂಹ ಉತ್ಪಾದನೆ ಶಿಲ್ಪಕಲೆಯನ್ನು ತಿರಸ್ಕರಿಸಿತು. ಡೇವಿಡ್ ಹಾಕ್ನಿ ಅವರ ಈ ಮೊದಲಿನ ಕೆಲಸಗಳು ಹಾಗೂ ರಿಚರ್ಡ್ ಹ್ಯಾಮಿಲ್ಟನ್ ಅವರ ಕೆಲಸಗಳು ಮತ್ತು ಎಡುಆರ್ಡೋ ಪಾವೋಲೊಜಿ ಅವರು ಚಳವಳಿಯಲ್ಲಿ ಆರಂಭವನ್ನು ಸ್ಪಷ್ಟಪಡಿಸಿದವು. ಈ ನಡುವೆ ನ್ಯೂಯಾರ್ಕ್‌ನ ಪುರಸಭೆ ಪ್ರದೇಶವಾದ ಈಸ್ಟ್ ವಿಲ್ಲೇಜ್ ನ ೧೦ ನೇ ಬೀದಿಯ ಗ್ಯಾಲರಿಯಲ್ಲಿ ಕಲಾವಿದರು ಪಾಪ್ ಕಲೆಯ ಅಮೇರಿಕದ ಭಾಷಾಂತರವನ್ನು ಸೃಷ್ಟಿಸುತ್ತಿದ್ದರು. ಕ್ಲಾಸ್ ಓಲ್ಡೆನ್‌ಬರ್ಗ್ ಅವರು ಬೀದಿಯತ್ತ ಮುಖ ಮಾಡಿದ್ದ ಅಂಗಡಿ ಹೊಂದಿದ್ದರು ಹಾಗೂ ೫೭ ನೇ ಬೀದಿಯಲ್ಲಿನ ಹಸಿರು ಗ್ಯಾಲರಿಯಲ್ಲಿ ಟಾಮ್ ವೆಸ್ಸೆಲ್‌ಮನ್ ಹಾಗೂ ಜೇಮ್ಸ್ ರೋಸೆಂಕ್ವಿಸ್ಟ್ ಅವರ ಕಲೆಯ ಪ್ರದರ್ಶನ ಆರಂಭಿಸಿದ್ದರು. ನಂತರದಲ್ಲಿ ಲಿಯೋ ಕಾಸ್ಟೆಲ್ಲಿ ಅವರು ಅಮೇರಿಕದ ಆಂಡಿ ವಾರ್ಹೋಲ್ ಹಾಗೂ ರೊಯ್ ಲಿಚಂನ್‌ಸ್ಟೆನ್ ಅವರ ಜೀವಮಾನದ ಉತ್ತಮ ಕೆಲಸವನ್ನೂ ಸೇರಿಸಿ ಇತರ ಕಲಾವಿದರ ಕೆಲಸಗಳನ್ನು ಪ್ರದರ್ಶಿಸಿದರು. ಮಾರ್ಸೆಲ್ ಡಚಾಂಪ್ ಹಾಗೂ ಮನ್ ರೇ ಅವರ ತೀವ್ರ ಕೆಲಸಗಳಲ್ಲಿನ ಹಾಸ್ಯದ ಜೊತೆಗೆ ಧಂಗೆಕೋರ ಪ್ರವೃತ್ತಿ ಹಾಗೂ ವ್ಯವಹಾರಿಕ ಪುನರುತ್ಪಾದನೆಯಲ್ಲಿ ಉಪಯೋಗಿಸಲ್ಪಟ್ಟ ತಂತ್ರವಾದ ಬೆಂಡೇ ಡಾಟ್ಸ್ ನೋಟವನ್ನು ಪುನರುತ್ಪಾದಿಸುವ ವರ್ಣಚಿತ್ರ ರಚಿಸಿದ ಪಾಪ್ ಕಲಾವಿದರಾದ ಕ್ಲಾಸ್ ಓಲ್ಡೆನ್ ಬರ್ಗ್, ಆಂಡಿ ವಾರ್ಹೋಲ್ ಹಾಗೂ ರೊಯ್ ಲಿಚೆನ್ ಸ್ಟೇನ್ ಅವರ ಕೆಲಸಗಳಲ್ಲಿ ಸಂಬಂಧವಿದೆ.
ಕನಿಷ್ಠೀಯತಾವಾದ
೧೯೬೦ ರ ಮೊದಲಲ್ಲಿ ಕನಿಷ್ಠೀಯತಾವಾದವು ಕಲೆಯಲ್ಲಿ ಅಮೂರ್ತ ಚಳವಳಿಯಂತೆ ಸೇರಿಕೊಂಡಿತು, (ಕಜಿಮಿರ್ ಮಾಲೆವಿಚ್ ಅವರ ರೇಖಾಗಣಿತೀಯ ಅಮೂರ್ತವಾದದ ದಾರಿಯಲ್ಲಿ, ಬಾವಾಸ್ ಮತ್ತು ಪಿಯೆಟ್ ಮೊಂಡ್ರಿಯನ್) ಅದು ಸಂಬಂಧಿಕ ಹಾಗೂ ಕಾಲ್ಪನಿಕ ವರ್ಣಚಿತ್ರದ ಕಲ್ಪನೆಯನ್ನು, ಅಮೂರ್ತ ಅಭಿವ್ಯಕ್ತಿವಾದಿಗಳ ಹೊರನೋಟದ ಜಟಿಲತೆಯನ್ನು ಹಾಗೂ ಉದ್ವೇಗದ ಭಾವಿಸುವಿಕೆ ಮತ್ತು ಯುದ್ಧಭೂಮಿಯ ದೃಶ್ಯಗಳ ವಿವಾದವನ್ನು ಪ್ರಸ್ತುತಪಡಿಸುವ ವರ್ಣಚಿತ್ರಗಳನ್ನು ತಿರಸ್ಕರಿಸಿತು. ಕನಿಷ್ಠೀಯತಾವಾದವು ಉತ್ಕಟ ಸರಳತೆಯು ಕಲೆಯಲ್ಲಿ ಅಗತ್ಯವಾದ ಗಂಭೀರ್ಯತೆಯ ಪ್ರಸ್ತುತತೆಯನ್ನು ಹಿಡಿಯಬಲ್ಲದು ಎಂದು ವಾದಿಸಿತು. ಫ್ರಾಂಕ್ ಸ್ಟೆಲ್ಲಾ ಅವರಂತಹ ವರ್ಣಚಿತ್ರಕಾರರಿರುವ ವರ್ಣಚಿತ್ರದಲ್ಲಿನ ಕನಿಷ್ಠೀಯತಾವಾದವು, ಇತರ ಕ್ಷೇತ್ರಗಳಂತಲ್ಲದೇ, ಆಧುನಿಕ ಚಳವಳಿಯಾಗಿದೆ. ಅತಿ ಸೂಕ್ಷ್ಮವಾದವು ಉತ್ತರ ಆಧುನಿಕತೆಗೆ ಪೂರ್ವಗಾಮಿಯಾಗಿ ಅಥವಾ ಆಧುನಿಕೋತ್ತರ ಚಳವಳಿಗೆ ರೀತಿಯಲ್ಲಿಯೇ ವೈವಿಧ್ಯವಾಗಿ ಅನ್ವಯಿಸಲ್ಪಟ್ಟಿತ್ತು. ನಂತರದ ದೃಷ್ಟಿಯಲ್ಲಿ ಆರಂಭದ ಕನಿಷ್ಠೀಯತಾವಾದವು ಮುಂದುವರಿದ ಆಧುನಿಕತಾವಾದಿಗಳ ಕೆಲಸಗಳನ್ನು ಅಂಗೀಕರಿಸಿತು, ಆದರೆ ರೊಬರ್ಟ್ ಮೊರ್ರಿಸ್ ಅವರಂತಹ ಕಲಾವಿದರು ಅನುಕೂಲಕ್ಕೆ ತಕ್ಕಂತೆ ಆಕಾರ-ವಿರೋಧಿ ಚಳವಳಿಗೆ ಬದಲಾಯಿಸಿದಾಗ ಈ ಮಾರ್ಗದರ್ಶಿಯನ್ನು ಚಳವಳಿಯು ಭಾಗಶಃ ತ್ಯಜಿಸಿತು. ಹಾಲ್ ಫೋಸ್ಟರ್ ತಮ್ಮ ಪ್ರಬಂಧವಾದ `ದಿ ಕ್ರಕ್ಸ್ ಆಫ್ ಮಿನಿಮಲಿಸಮ್ ` ನಲ್ಲಿ ಡೊನಾಲ್ಡ್ ಜಡ್ ಹಾಗೂ ರೊಬರ್ಟ್ ಮೊರ್ರಿಸ್ ಇವರಿಬ್ಬರ ಒಪ್ಪಿಕೊಳ್ಳುವಿಕೆ ಹಾಗೂ ಅವರ ಪ್ರಕಾಶಿಸಲ್ಪಟ್ಟ ಕನಿಷ್ಠೀಯತಾವಾದದ ಹೇಳಿಕೆಯಲ್ಲಿನ ಮಿತಿಮೀರಿದ ಗ್ರೀನ್ ಬರ್ಗೇನ್ ಆಧುನಿಕತೆಯಲ್ಲಿ ವೈಶಾಲ್ಯತೆಯು ಪರೀಕ್ಷಿಸಲ್ಪಡುತ್ತದೆ. ಅವರು ಕನಿಷ್ಠೀಯತಾವಾದವು ಆಧುನಿಕತೆಯ `ಕೊಟ್ಟ ಕೊನೆ` ಅಲ್ಲ, ಆದರೆ, `ಇಂದಿನ ದಿನಕ್ಕೆ ಉತ್ತಮವಾಗಿ ಪರಿಷ್ಕರಿಸಲ್ಪಟ್ಟ ನವೀಕರಣೋತ್ತರ ಅನುಸರಣೆಯತ್ತ ನಿದರ್ಶನದ ಸ್ಥಳಾಂತರವಾಗಿದೆ` ಎಂದು ವಾದಿಸುತ್ತಾರೆ.
ಉತ್ತರ ಕನಿಷ್ಠೀಯತಾವಾದ
೧೯೬೦ ರ ಕೊನೆಯಲ್ಲಿ ರೊಬರ್ಟ್ ಪಿನ್ ಕಸ್-ವಿಟನ್ ಅವರು ಉತ್ತರ ಕನಿಷ್ಠೀಯತಾವಾದ ಎಂಬ ಶಬ್ದವನ್ನು ಸೇರಿಸಿದರು. ಕನಿಷ್ಠೀಯತಾವಾದಿಯಿಂದ ಹುಟ್ಟಿದ ಸಾಮರ್ಥ್ಯ ಹೊಂದಿದ ಕಲೆಯನ್ನು ವಿವರಿಸಲು ಹಾಗೂ ಕನಿಷ್ಠೀಯತಾವಾದಿಯಿಂದ ತಿರಸ್ಕರಿಸಲ್ಪಟ್ಟದ್ದನ್ನು ಸಾಂದರ್ಭಿಕವಾಗಿ ಭಾಗಶಃ ಹೇಳಿಸುವುದು ಅವರ ಉದ್ದೇಶವಾಗಿತ್ತು. ಈ ಶಬ್ದವು ಪಿಂಕಸ್ ವ್ಹಿಟನ್ ಅವರಿಂದ ಇವಾ ಹೆಸ್ಸೇ, ಕೇತ್ ಸೋನಿಯರ್, ರಿಚರ್ಡ್ ಸೆರ್ರಾ ಅವರಿಂದ ಮಾಡಲ್ಪಟ್ಟ ಕೆಲಸಕ್ಕೆ ಮತ್ತು ಮಾಜಿ ಕನಿಷ್ಠೀಯತಾವಾದಿಗಳಾದ ರೊಬರ್ಟ್ ಸ್ಮಿತ್‌ಸನ್, ರೊಬರ್ಟ್ ಮೊರ್ರಿಸ್ ಮತ್ತು ಸೊಲ್ ಲೆವಿಟ್ ಮತ್ತು ಬಾರಿ ಲೆ ವಾ ಹಾಗೂ ಇತರರಿಂದ ಮಾಡಲ್ಪಟ್ಟ ಹೊಸ ಕೆಲಸಗಳಿಗೆ ಉಪಯೋಗಿಸಲ್ಪಟ್ಟಿತು. ಇತರ ಸೂಕ್ಷ್ಮವಾದಿಗಳಾದ ಡೊನಾಲ್ಡ್ ಜುಡ್, ಡ್ಯಾನ್ ಫ್ಲಾವಿನ್, ಕಾರ್ಲ್ ಆಂಡ್ರೆ, ಎಗ್ನೆಸ್ ಮಾರ್ಟಿನ್, ಜಾನ್ ಮ್ಯಾಕ್‌ಕ್ರಾಕನ್ ಸೇರಿದಂತೆ ಇತರರು ಗತಕಾಲದ ಆಧುನಿಕವಾದಿಗಳ ವರ್ಣಚಿತ್ರ ಹಾಗೂ ಶಿಲ್ಪಕಲೆಗಳನ್ನು ತಮ್ಮ ಉಳಿದ ಜೀವನಕ್ಕಾಗಿ ಮಾಡತೊಡಗಿದರು. ೧೯೬೦ ರಲ್ಲಿ ಪ್ರಗತಿಪರರ ಗುಂಪು ಮಾಡಿದ ಕೆಲಸವು ಸೂಕ್ಷ್ಮವಾದಿಗಳಾದ ಲಾ ಮೊಂಟೆ ಯಂಗ್, ಫಿಲಿಪ್ ಗ್ಲಾಸ್, ಸ್ಟೀವ್ ರೀಚ್ ಮತ್ತು ಟೆರ್ರಿ ರಿಲೇ ಕೂಡ ನ್ಯೂಯಾರ್ಕ್ ನ ಕಲಾ ಜಗತ್ತಿನಲ್ಲಿ ಪ್ರಾಧಾನವಾದದ್ದನ್ನು ಸಾಧಿಸಿದರು. ಅಂದಿನಿಂದ ಅನೇಕ ಕಲಾಕಾರರು ಸೂಕ್ಷ್ಮವಾದ ಅಥವಾ ಉತ್ತರ ಸೂಕ್ಷ್ಮವಾದ ರೀತಿಯನ್ನು ಸ್ವೀಕರಿಸಿದರು ಹಾಗೂ ಅವರಿಗೆ ಉತ್ತರ ಆಧುನಿಕತೆ ಎಂಬ ಹಣೆಪಟ್ಟಿ ಹಚ್ಚಲ್ಪಟ್ಟಿತು.
ಕೊಲಾಜ್, ಅಸೆಂಬ್ಲೇಜ್, ಪ್ರತಿಷ್ಠಾಪನೆಗಳು
ಅಮೂರ್ತ ಅಭಿವ್ಯಕ್ತಿವಾದಕ್ಕೆ ಸಂಬಂಧಿಸಿದವುಗಳು ಹಿಂದಿನ ಮಾಮೂಲಿನ ವರ್ಣಚಿತ್ರ ಹಾಗೂ ಮೂರ್ತಿಗಳಿಂದ ದೂರ ಹೋಗಲು ಕಲಾವಿದರ ಸಲಕರಣೆಗಳ ಜೊತೆಗೆ ತಯರಿಸಲ್ಪಟ್ಟ ವಸ್ತುಗಳನ್ನು ಸೇರಿಸಲು ಅನಿವಾರ್ಯವಾಗಿತ್ತು. ರೊಬರ್ಟ್ ರಾಸ್ಚೆನ್‌ಬರ್ಗ್ ಅವರ ಕೆಲಸವು ಇಂತಹ ಒಲವಿಗೆ ದೃಷ್ಟಾಂತವಾಗಿದೆ. ಅವರ ೧೯೫೦ ರ ಜೋಡುವಿಕೆಗಳು ಪಾಪ್ ಕಲೆ ಹಾಗೂ ಪ್ರತಿಷ್ಠಾಪನೆ ಕಲೆ ಹಾಗೂ ತುರುಕಲ್ಪಟ್ಟ ಪ್ರಾಣಿಗಳು, ಪಕ್ಷಿಗಳು, ವಾಣಿಜ್ಯಿಕ ಛಾಯಾಚಿತ್ರಗಳು ಸೇರಿದಂತೆ ದೊಡ್ಡ ಪ್ರಮಾಣದ ದೈಹಿಕ ವಸ್ತುವಿನ ಉಪಯೋಗಿಸಲ್ಪಟ್ಟ ಸಮೂಹದಲ್ಲಿ ಅಗ್ರಗಾಮಿಯಾಗಿವೆ. ರಾಸ್ಚೆನ್ ಬರ್ಗ್, ಜಾಸ್ಪರ್ ಜಾನ್ಸ್, ಲಾರ್ರಿ ರಿವರ್ಸ್, ಜಾನ್ ಛೇಂಬರ್ಲೇನ್, ಕ್ಲಾಸ್ ಓಲ್ಡೆನ್ಬರ್ಗ್, ಜಾರ್ಜ್ ಸೇಗಲ್, ಜಿಮ್ ಡಿನ್ ಹಾಗೂ ಎಡ್ವರ್ಡ್ ಕಿನ್‌ಹೊಲ್ಜ್ ಅವರು ಅಮೂರ್ತ ಹಾಗೂ ಪಾಪ್ ಕಲೆಯ ಕಲೆಗಳೆರಡರ ಪ್ರಮುಖ ಮುಂದಾಳುಗಳಾಗಿದ್ದಾರೆ. ಕಲೆಯಲ್ಲಿ ಹೊಸ ರೀತಿಯನ್ನು ಸೃಷ್ಟಿಸುವುದರಲ್ಲಿ ಅವರು ಒಪ್ಪಿಕೊಳ್ಳಲು ಸಾಧ್ಯವಾಗುವಂತಹ ಗಂಭೀರ ವರ್ತಮಾನ ಕಲಾ ವೃತ್ತಗಳನ್ನು ಮಾಡಿದರು, ಅಲ್ಲದೆ, ಅವರ ಇಷ್ಟವಿಲ್ಲದ ವಸ್ತುಗಳಲ್ಲಿ ತೀವ್ರಗಾಮಿಯಲ್ಲಿ ಸೇರಿಸಿಕೊಳ್ಳುವಿಕೆ ನಡೆಯಿತು. ಕೊಲಾಜ್‌ನ ಮತ್ತೊಂದು ಮುಂದಾಳು ಎಂದರೆ ಜೋಸೆಫ್ ಕಾರ್ನೆಲ್, ಏಕೆಂದರೆ ಅವರ ಪ್ರತಿಮಾಶಿಲ್ಪ ಹಾಗೂ ಹುಡುಕಲ್ಪಟ್ಟ ವಸ್ತುವಿನ ಉಪಯೋಗ ಎರಡೂ ಅವರ ಅನ್ಯೋನ್ಯತೆಯ ಅಳತೆಕಡ್ಡಿಯಂತ ಕೆಲಸ ತೀವ್ರಗಾಮಿಯಂತೆ ಕಂಡುಬರುತ್ತದೆ.
ಆಧುನಿಕ-ದಾದಾ
೨೦ ನೇ ಶತಮಾನದ ಮೊದಲಲ್ಲಿ ಮಾರ್ಸೆಲ್ ಡಚಾಂಪ್ ಅವರು ಶಿಲ್ಪಕಲೆಯಂತೆ ಮೂತ್ರಿಯನ್ನು ತೋರಿಸಿದರು. ಜನರು ಮೂತ್ರಿಯನ್ನು ಕೂಡ ಅದು ಕಲೆಯ ಕೆಲಸವಾಗಿದ್ದರೆ ಅದನ್ನು ಕಲೆಯಂತೆಯೇ ನೋಡುತ್ತಾರೆ, ಏಕೆಂದರೆ ಅದು ಕಲೆಯೇ ಆಗಿರುತ್ತದೆ, ಇದೇ ತಮ್ಮ ಉದ್ದೇಶ ಎಂಬುದನ್ನು ಅವರು ಬಹಿರಂಗವಾಗಿ ಒಪ್ಪಿಕೊಂಡರು. ಅವರು ತಮ್ಮ ಕೆಲಸವನ್ನು ಮೊದಲೇ ತಯಾರಾದದ್ದು ಎಂಬಂತೆ ಪ್ರಸ್ತಾಪಿಸಿದರು. ಫೌಂಟೈನ್ ಒಂದು ಮೂತ್ರಿಯ ಸಂಕೇತವಾಗಿದ್ದು ಆರ್. ಮುಟ್ ಜೊತೆಗಿನ ಸುಳ್ಳು ಹೆಸರಾಗಿದೆ. ಇದು ೧೯೧೭ ರಲ್ಲಿ ಕಲಾ ಜಗತ್ತನ್ನು ದಿಗ್ಭ್ರಮೆಗೊಳಿಸಿದ ಪ್ರದರ್ಶನವಾಗಿತ್ತು. ಇದು ಹಾಗೂ ಜಚಾಂಪ್ ಅವರ ಇತರ ಕೆಲಸಗಳಿಗೆ ದಾದಾ ಎಂಬ ಹಣೆಪಟ್ಟಿ ಬಿತ್ತು. ಡಚಾಂಪ್ ಅವರು ಕಲ್ಪನಾ ಕಲೆಯಲ್ಲಿ ಅಗ್ರಗಾಮಿಯಂತೆ ಕಂಡುಬರುತ್ತಾರೆ. ಇತರ ಜನಪ್ರಿಯ ಉದಾಹರಣೆಗಳೆಂದರೆ ಜಾನ್ ಕೇಜ್ ಅವರ ನಾಲ್ಕು ನಿಮಿಷ, ೩೩ ಸೆಕೆಂಡ್ ಗಳ ಕಾಲದಷ್ಟು ನಿಶ್ಯಬ್ದವನ್ನು ಹೊಂದಿರುವ 4'33" ಹಾಗೂ ರಾಸ್ಚೆನಬರ್ಗ್ ಅವರ ಎರೇಸ್ಡ್ ಡಿ ಕೂನಿಂಗ್ . ಕಲೆಯು ಒಂದು ವಸ್ತುವನ್ನು ವೀಕ್ಷಿಸುವ ವ್ಯಕ್ತಿಯ ದೃಷ್ಟಿ ಪರಿಣಾಮ ಅಥವಾ ಕಲೆಯಂತೆ ವರ್ತಿಸುವುದೇ ಆಗಿದೆಯಲ್ಲದೆ, ಕೆಲಸದ ಆಂತರಿಕ ಗುಣಧರ್ಮ ಅಲ್ಲ ಎಂಬ ಅನಿಸಿಕೆಯನ್ನು ಅನೇಕ ಕಲ್ಪನಾ ಕೆಲಸಗಳು ಉಂಟುಮಾಡಿವೆ. ಆದ್ದರಿಂದಲೇ ಫೌಂಟೇನ್ ಪ್ರದರ್ಶಿಸಲ್ಪಟ್ಟಿದೆ, ಅದೊಂದು ಶಿಲ್ಪಕಲೆಯಾಗಿದೆ. ಮಾರ್ಸೆಲ್ ಡಚಾಂಪ್ ಜನಪ್ರೀಯರಾಗಿದ್ದರೂ ಕಲೆಯನ್ನು ಚೆಸ್ ನ ಅನುಕೂಲಕ್ಕಾಗಿ ಬಿಟ್ಟುಬಿಟ್ಟರು. ಆದ್ಯರಾದ ಸಂಗೀತಗಾರ ಡೇವಿಡ್ ಟ್ಯೂಡರ್ ಅವರು ಶಾಂತಿಯನ್ನು ಸೃಷ್ಟಿಸಿದರು, ರೀಯೂನಿಯನ್ (೧೯೬೮) ಅವರು ಲೊವೆಲ್ ಕ್ರಾಸ್ ಜೊತೆಗೆ ಸೇರಿ ಬರೆದರು. ಒಂದು ಚೆಸ್ ಆಟದಲ್ಲಿ ಲಕ್ಷಣಗಳೆಂದರೆ ಪ್ರತಿಯೊಂದು ನಡೆಯ ತುಪಾಕಿಯು ಒಂದು ಬೆಳಕಿನ ಪರಿಣಾಮ ಅಥವಾ ಹಂಚಿಕೆಯಾಗಿದೆ. ಡಚಾಂಪ್ ಹಾಗೂ ಕೇಜ್ ಅವರು ಕೆಲಸದ ಪ್ರಧಾನ್ಯತೆಯಲ್ಲಿ ಆಟ ಆಡಿದರು. ಸ್ಟೀವನ್ ಬೆಸ್ಟ್ ಮತ್ತು ಡಗ್ಲಾಸ್ ಕೆಲನರ್ ಅವರು ಮಾರ್ಸೆಲ್ ಡಚಾಂಪ್ ಅವರ ಆಧುನಿಕತೆ ಹಾಗೂ ಉತ್ತರ ಆಧುನಿಕತೆಗಳೆರಡರ ನಡುವಿನ ವಾದದಿಂದ ಪ್ರಭಾವಿತರಾಗಿ ರಾಸ್ಚೆನಬರ್ಗ್ ಹಾಗೂ ಜಾಸ್ಪರ್ ಜಾನ್ಸ್ ಅವರನ್ನು ಸಂಧಿಕಾಲದ ಹಂತ ಗುರುತಿಸಿದರು. ಇಬ್ಬರೂ ಅತಿ ಆಧುನಿಕತಾವಾದದ ಅಮೂರ್ತವನ್ನು ದಕ್ಕಿಸಿಕೊಳ್ಳುವಾಗ ಮತ್ತು ಸೌಂದರ್ಯದ ಆಕಾರ ನೀಡುವಾಗ ತಮ್ಮ ಕೆಲಸಗಳಲ್ಲಿ ಸಾಮಾನ್ಯ ವಸ್ತುಗಳ ಚಿತ್ರವನ್ನು ಉಪಯೋಗಿಸಿದರು ಅಥವಾ ವಸ್ತುವನ್ನೇ ಉಪಯೋಗಿಸಿದರು. ನಿಯೋ-ದಾದಾ ಜೊತೆಗೆ ಕಲಾ ಸಂಗಾತಿಯಲ್ಲಿನ ಮತ್ತೊಂದು ಒಲವೆಂದರೆ ಒಟ್ಟಿಗೆ ಸಾಕಷ್ಟು ವಿವಿಧ ಮಾಧ್ಯಮಗಳ ಉಪಯೋಗ. ಆಂತರಿಕ ಮಾಧ್ಯಮ ಈ ಶಬ್ದವು ಡಿಕ್ ಹಿಗ್ಗಿನ್ಸ್ ಅವರಿಂದ ಸೇರಿಸಲ್ಪಟ್ಟಿದೆ ಮತ್ತು ಇದರರ್ಥ ಹೊಸ ಕಲಾ ಪದ್ಧತಿಯನ್ನು ಫ್ಲುಕ್ಸಸ್ ಗೆರೆಯ ಜೊತೆಗೆ ಕೊಂಡೊಯ್ಯಲು ಆಸಕ್ತಿ ಹೊಂದಿರುವುದು, ವಾಸ್ತವತೆಯ ಕವಿತೆ, ಹುಡುಕಲ್ಪಟ್ಟ ವಸ್ತುಗಳು, ಅಭಿನಯ ಕಲೆ ಮತ್ತು ಕಂಪ್ಯೂಟರ್ ಕಲೆ ಎಂದಾಗಿದೆ. ಹಿಗ್ಗಿನ್ಸ್ ಅವರು ಸಮ್‌ಥಿಂಗ್ ಎಲ್ಸ್ ಪ್ರೆಸ್ ಇದರ ಪ್ರಕಾಶಕರು, ಒಬ್ಬ ಹಿಡಿದಿಟ್ಟುಕೊಳ್ಳುವ ಕವಿ, ಕಲಾವಿದೆ ಅಲಿಸನ್ ನೋಲ್ಸ್ ಅವರ ಪತಿ ಹಾಗೂ ಒಬ್ಬ ಮಾರ್ಸೆಲ್ ಡಚಾಂಪ್ ಅವರ ಅಭಿಮಾನಿಯೂ ಹೌದು.
ಅಭಿನಯ ಹಾಗೂ ಘಟನೆಗಳು
೧೯೫೦ ರ ನಂತರ ಮತ್ತು ೧೯೬೦ ರ ಸಮಯದಲ್ಲಿ ಕಲಾವಿದರು ಅತ್ಯಂತ ವಿಶಾಲವಾದ ಆಸಕ್ತಿಯಿಂದ ವರ್ತಮಾನದ ಕಲೆಯ ಅಂಚನ್ನು ಪ್ರಚೋದಿಸಲು ಆರಂಭಿಸಿದರು. ಯ್ವೆನ್ ಕ್ಲೇನ್ ಅವರು ಪ್ರಾನ್ಸ್ ನಲ್ಲಿ ಹಾಗೂ ನ್ಯೂಯಾರ್ಕ್ ನಗರದಲ್ಲಿ ಕಾರೊಲೀ ಸ್ಚ್ನೀಮನ್, ಯಾವೊ ಕುಸಾಮಾ, ಚಾರ್ಲೋಟ್ಟೀ ಮೂರ್ಮನ್ ಹಾಗೂ ಯೊಕೊ ಒನೊ ಅವರು ಅಭಿನಯದ ಆಧಾರದ ಕಲಾ ಕೆಲಸದಲ್ಲಿ ಅಗ್ರಗಾಮಿಯಾಗಿದ್ದಾರೆ. ವಾತಾವರಣವನ್ನು ಸೃಷ್ಟಿಸುವಲ್ಲಿ ಹಾಗೂ ಪ್ರೇಕ್ಷಕರು ಮತ್ತು ಕೆಲಸಗಾರನ ಮಧ್ಯೆ ವಿಶೇಷವಾಗಿ ಅವರ ಪ್ಯಾರಾಡೈಸ್ ನೌ ನಲ್ಲಿ ತೀವ್ರಗಾಮಿಯಾಗಿ ಸಂಬಂಧವನ್ನು ಬದಲಾಯಿಸಲು ಜುಲಿಯನ್ ಬೆಕ್ ಹಾಗೂ ಜುಡಿತ್ ಮಾಲಿನಾ ಜೊತೆಗಿನ ಲಿವಿಂಗ್ ಥಿಯೇಟರ್ ರೀತಿಯ ಗುಂಪುಗಳು ಶಿಲ್ಪಕಲಾವಿದರು ಹಾಗೂ ವರ್ಣಚಿತ್ರ ಕಲಾವಿದರೊಂದಿಗೆ ಸಹಕಾರ ನೀಡಿದರು. ನ್ಯೂಯಾರ್ಕ್‌ನಲ್ಲಿನ ಜಡ್ಸನ್ ಮೆಮೋರಿಯಲ್ ಚರ್ಚ್ ನಲ್ಲಿರುವ ದಿ ಜಡ್ಸನ್ ಡಾನ್ಸ್ ಥಿಯೇಟರ್ ಹಾಗೂ ಜಡ್ಸನ್ ನಾಟ್ಯ ಕಲಾವಿದರು ವಿಶೇಷವಾಗಿ ವ್ಯೋನ್ನೆ ರೇನರ್, ತ್ರಿಶಾ ಬ್ರೌನ್, ಇಲೇನ್ ಸಮ್ಮರ್ಸ್, ಸಾಲ್ಲಿ ಗ್ರಾಸ್, ಸಿಮೋನ್ನೆ ಫೋರ್ಟಿ, ಡೆವೊರಾ ಹೇ, ಲುಸಿಂಡಾ ಚೈಲ್ಡ್ಸ್, ಸ್ಟೀವ್ ಪಾಕ್ಟ್ಸೊನ್ ಹಾಗೂ ಇತರರು ಕಲಾವಿದರಾದ ರೊಬರ್ಟ್ ಮೊರ್ರಿಸ್, ರೊಬರ್ಟ್ ವ್ಹಿಟ್ಮನ್, ಜಾನ್ ಕೇಜ್, ರೊಬರ್ಟ್ ರಾಸ್ಚೆನಬರ್ಗ್ ಹಾಗೂ ಅಭಿಯಂತರರಾದ ಬಿಲ್ಲಿ ಕ್ಲುವರ್ ಜೊತೆಗೆ ಸಹಕಾರ ಹೊಂದಿದರು. ಪಾರ್ಕ್ ಪ್ಲೇಸ್ ಗ್ಯಾಲರಿ ಇದೊಂದು ಇಲೆಕ್ಟ್ರಾನಿಕ್ ಸಂಗೀತಗಾರರಾದ ಸ್ವೀವ್ ರೀಚ್, ಫಿಲಿಪ್ ಗ್ಲಾಸ್ ಹಾಗೂ ಜೊನ್ ಜೊನಾಸ್ ಸೇರಿದಂತೆ ಇತರ ಗುರುತಿಸಲ್ಪಟ್ಟ ಕಲಾವಿದರ ಸಂಗೀತ ಅಭಿನಯ ಕೇಂದ್ರವಾಗಿದೆ. ಈ ಅಭಿನಯಗಳು ಶಿಲ್ಪಕಲೆ, ನೃತ್ಯ ಹಾಗೂ ಸಂಗೀತ ಅಥವಾ ಸ್ವರ, ಪುನಃ ಪುನಃ ಪ್ರೇಕ್ಷಕರ ಭಾಗವಹಿಸುವಿಕೆಯಿಂದ ಕಲೆಯ ಹೊಸ ಪದ್ಧತಿ ಕೆಲಸದ ಉದ್ದೇಶ ಹೊಂದಿದ್ದವು. ಇವು ಸೂಕ್ಷ್ಮವಾದದ ರಿಯಾಯಿತಿ ತತ್ವಜ್ಞಾನಗಳು ಹಾಗೂ ಸ್ವಯಂಪ್ರೇರಿತ ತಾತ್ಕಾಲಿಕ ಹಂಚಿಕೆ ಮತ್ತು ಅಮೂರ್ತ ಅಭಿವ್ಯಕ್ತಿವಾದದ ತೋರ್ಪಡಿಸುವಿಕೆಗಳಿಂದ ಗುಣಲಕ್ಷಣಗಳನ್ನು ಪಡೆದಿವೆ. ಇದೇ ಸಂದರ್ಭದಲ್ಲಿ ಪ್ರಗತಿಪರ ಗುಂಪಿನ ಕಲಾವಿದರು ಹ್ಯಾಪನಿಂಗ್ ನ್ನು ಸೃಷ್ಟಿಸಿದರು. ಹ್ಯಾಪನಿಂಗ್‌ಗಳು ನಿಗೂಢವಾಗಿದ್ದವು, ಹಲವು ಬಾರಿ ಸ್ವಯಂಪ್ರೇರಿತವಾಗಿದ್ದವು, ಬರವಣಿಗೆ ಇಲ್ಲದ ಕಲಾವಿದರು, ಅವರ ಸ್ನೇಹಿತರು, ಸಂಬಂಧಿಕರನ್ನು ವಿವಿಧ ನಿಗಧಿಪಡಿಸಲ್ಪಟ್ಟ ಸ್ಥಳದಲ್ಲಿ ಸೇರಿಸುತ್ತಿದ್ದವು. ಆಗಾಗ್ಗೆ ಸಂಘೀಕರಿಸುವ ಕೆಲಸವನ್ನು ಆಭಾಸವಾಗಿಸುವುದು, ಭೌತಿಕವಾಗಿಡುವುದು, ವೇಷ ಧರಿಸುವುದು, ಸ್ವಯಂಪ್ರೇರಿತ ನಗ್ನತೆ ಮತ್ತು ವಿವಿಧ ಗೊತ್ತು ಗುರಿಯಿಲ್ಲದ ಅಥವಾ ಹೊರಗೆ ಕಾಣುವ ಮಟ್ಟಿಗೆ ಸೇರಿಕೊಂಡಿರದ ಅಭಿನಯವನ್ನು ಮಾಡುತ್ತಿದ್ದವು. ಅಲಾನ್ ಕಾಪ್ರೊವ್, ಕ್ಲಾಸ್ ಓಲ್ಡೆನ್ ಬರ್ಗ್, ಜಿಮ್ ಡೈನ್, ರೆಡ್ ಗ್ರೂಮ್ಸ್ ಹಾಗೂ ರೊಬರ್ಟ್ ವ್ಹಿಟಮನ್ ಸೇರಿದಂತೆ ಇತರರು ಹ್ಯಾಪನಿಂಗ್ ನ್ನು ಸೃಷ್ಟಿಸಿದವರಲ್ಲಿ ಗುರುತಿಸಲ್ಪಟ್ಟಿದ್ದಾರೆ. ಅಲಾನ್ ಕಾಪ್ರೊವ್ ಅವರ ಅಭಿನಯ ಕಲೆಯು ಜೀವನ ಹಾಗೂ ಕಲೆಯನ್ನು ಒಂದಾಗಿಸುವ ಕೆಲಸ ಮಾಡಿತು. ಹ್ಯಾಪನಿಂಗ್ಸ್ ಮೂಲಕ ಜೀವನ, ಕಲೆ, ಕಲಾವಿದರು ಹಾಗೂ ಪ್ರೇಕ್ಷಕರು ಮಸುಕಾದರು. ಹ್ಯಾಪನಿಂಗ್ ಕಲಾವಿದನಿಗೆ ದೇಹದ ಚಲನೆ, ದಾಖಲಿಸಲ್ಪಟ್ಟ ಸ್ವರಗಳು, ಬರೆಯಲ್ಪಟ್ಟ ಹಾಗೂ ಹೇಳಲ್ಪಟ್ಟ ವಿಷಯಗಳು ಮತ್ತು ವಾಸನೆಗಳ ಜೊತೆಗೆ ಪ್ರಯೋಗಶೀಲತೆಗೆ ಅವಕಾಶ ಒದಗಿಸುತ್ತವೆ. ಅಲಾನ್ ಕಾಪ್ರೊವ್ ಅವರ ಮೊದಲಿನ ಹ್ಯಾಪನಿಂಗ್‌ಗಳಲ್ಲಿ ಒಂದಾದ ೧೯೬೧ ರಲ್ಲಿ ಬರೆಯಲ್ಪಟ್ಟ ಹ್ಯಾಪನಿಂಗ್ಸ್ ಇನ್ ದಿ ನ್ಯೂ ಯಾರ್ಕ್ ಸೀನ್ ಇದು ಪದ್ಧತಿಯನ್ನು ಅಭಿವೃದ್ಧಿ ಪಡಿಸುವಂತೆ ಇತ್ತು. 1958 ರಲ್ಲಿ ಕಾಪ್ರೊವ್ ಅವರು ದಿ ಲೀಗಸಿ ಆಫ್ ಜಾಕ್ಸನ್ ಪೊಲಾಕ್ ಎಂಬ ಪ್ರಬಂಧವನ್ನು ಪ್ರಕಟಿಸಿದರು. ಇದರಲ್ಲಿ ಅವರು ಪ್ರತಿದಿನ ಉಪಯೋಗಿಸುವ ವಸ್ತುಗಳಾದ ವರ್ಣಚಿತ್ರ, ಕುರ್ಚಿಗಳು, ಆಹಾರಗಳು, ವಿದ್ಯುತ್ ಹಾಗೂ ನಿಯಾನ್ ದೀಪಗಳು, ಧೂಮಪಾನ, ಹಳೆ ಕಾಲುಚೀಲ, ಒಂದು ನಾಯಿ, ಸಿನಿಮಾಗಳಿಂದ ಮಾಡಲ್ಪಟ್ಟ "ಹಿಡಿದುಕೊಳ್ಳುವ ಕಲೆ" ಗೆ ಬೇಡಿಕೆ ಇಟ್ಟರು. ಈ ಪ್ರತ್ಯೇಕ ವಿಷಯದಲ್ಲಿ ಅವರು ಹ್ಯಾಪನಿಂಗ್ ಎಂಬ ಶಬ್ದವನ್ನು ಮೊಟ್ಟ ಮೊದಲ ಬಾರಿಗೆ ಉಪಯೋಗಿಸಿ, ಕುಶಲಕರ್ಮ ಮತ್ತು ಅಭಿನಯ ಮರೆತುಹೋಗಬೇಕು ಮತ್ತು ನಾಶವಾಗಿ ಹೋಗುವ ವಸ್ತುಗಳು ಕಲೆಯಲ್ಲಿ ಉಪಯೋಗಿಸಲ್ಪಡಬೇಕು ಎಂದರು.
ಆಂತರಿಕ ಮಾಧ್ಯಮ, ಬಹು-ಮಾಧ್ಯಮ
ಕಲೆಯಲ್ಲಿ ಒಟ್ಟಿಗೆ ವಿವಿಧ ಅನೇಕ ಮಾಧ್ಯಮಗಳ ಉಪಯೋಗದ ಆಧುನಿಕೋತ್ತರ ಶಬ್ದದೊಂದಿಗೆ ಕೂಡಿಕೊಳ್ಳಲ್ಪಟ್ಟ ಮತ್ತೊಂದು ಒಲವು ಸೇರಿಕೊಳ್ಳಲ್ಪಟ್ಟಿತು. ಡಿಕ್ ಹಿಗ್ಗಿನ್ಸ್ ಅವರಿಂದ ಸೇರಿಸಲ್ಪಟ್ಟ ಶಬ್ದ ಆಂತರಿಕ-ಮಾಧ್ಯಮ ಹಾಗೂ ಹೊಸ ಕಲಾ ಪದ್ಧತಿಯನ್ನು ಫ್ಲುಕ್ಸಸ್, ವಾಸ್ತವ ಕವಿತೆ, ಹುಡುಕಲ್ಪಟ್ಟ ವಸ್ತುಗಳು, ಅಭಿನಯ ಕಲೆ, ಮತ್ತು ಕಂಪ್ಯೂಟರ್ ಕಲೆ ಸಾಲಿನ ಜೊತೆಯಲ್ಲಿಯೇ ಹೇಳಿಕೊಳ್ಳಲು ಉಪಯೋಗವಾಯಿತು. ಹಿಗ್ಗಿನ್ ಅವರು ಸಮ್‌ಥಿಂಗ್ ಎಲ್ಸ್ ಪ್ರೆಸ್ ಇದರ ಪ್ರಕಾಶಕರಾಗಿದ್ದರು, ಒಬ್ಬ ವಾಸ್ತವ ಕವಿಯಾಗಿದ್ದರು, ಕಲಾವಿದೆ ಅಲಿಸನ್ ನೊಲ್ಸ್ ಜೊತೆ ವಿವಾಹವಾಗಿದ್ದರು ಮತ್ತುಮಾರ್ಸೆಲ್ ಡಚಾಂಪ್ ಅವರ ಪ್ರಶಂಸನೆ ಮಾಡುತ್ತಿದ್ದರು. ಇಹಾನ್ ಹಸ್ಸನ್ ಅವರು "ಆಂತರಿಕ ಮಾಧ್ಯಮವು ಪದ್ಧತಿಯ ದ್ರಾವಣವಾಗಿದೆ, ಕ್ಷೇತ್ರದ ಗೊಂದಲವಾಗಿದೆ" ಎಂದು ತಮ್ಮ ಆಧುನಿಕೋತ್ತರ ಕಲೆಯ ಗುಣಲಕ್ಷಣದಲ್ಲಿ ಸೇರಿಸಿದರು. ಅತಿ ಸಾಮಾನ್ಯ ಪದ್ಧತಿಯಾದ "ವಿವಿಧ ಮಾಧ್ಯಮ ಕಲೆಯು" ವೀಡಿಯೋ ಟೇಪ್ ನ ಉಪಯೋಗವಾಗಿದೆ ಮತ್ತು ಸಿಆರ್ ಟಿ ಮಾನಿಟರ್ ಗೆ ವೀಡಿಯೋ ಕಲೆ ಎಂದು ಕರೆಯಲಾಗಿದೆ. ಯಾವಾಗ ವಿವಿಧ ಕಲೆಯನ್ನು ಒಂದು ಕಲೆಯನ್ನಾಗಿ ಕೂಡಿಸುವುದು ಸ್ವಲ್ಪ ಹಳೆಯದಾಯಿತೋ ಮತ್ತು ಸಮಯ ಕಳೆದಂತೆ ಸುಧಾರಿಸಲ್ಪಟ್ಟಾಗ, ಎಲ್ಲ ನಾಟಕೀಯ ಉಪ ವಿಷಯವು ತೆಗೆಯಲ್ಪಟ್ಟಿತ್ತೋ ಮತ್ತು ಕಲಾವಿದನ ಪ್ರಶ್ನೆ ಅಥವಾ ಅವರ ಅಭಿನಯದ ಅಮೂರ್ತ ಹೇಳಿಕೆಗಳಲ್ಲಿನ ವಿಶೇಷ ಹೇಳಿಕೆಯಲ್ಲಿ ಯಾವುದು ಬಿಡಲ್ಪಟ್ಟಿತ್ತೋ ಅಲ್ಲಿ ಆಧುನಿಕೋತ್ತರದ ಆವಿರ್ಭಾವವು ಅಭಿನಯದ ಕಲೆಯೊಂದಿಗೆ ಆಗಾಗ್ಗೆ ಜೊತೆಯಾಯಿತು.
ಫ್ಲಕ್ಸಸ್
ಲಿಥುವೇನಿಯನ್ ನಲ್ಲಿ ಹುಟ್ಟಿದ ಅಮೇರಿಕದ ಕಲಾವಿದ ಜಾರ್ಜ್ ಮಾಸಿವುನಾಸ್ (೧೯೩೧-೭೮) ಅವರಿಂದ ೧೯೬೨ ರಲ್ಲಿ ಫ್ಲಕ್ಸುಸ್‌ ಹೆಸರು ಪಡೆಯಿತು ಹಾಗೂ ಸಡಿಲವಾಗಿ ಸಂಘಟಿಸಲ್ಪಟ್ಟಿತು. ಫ್ಲಕ್ಸುಸ್‌ ಇದು ತನ್ನ ಆರಂಭದ ಸುಳಿವನ್ನು ೧೯೫೭ ರಿಂದ ೧೯೫೯ ರವರೆಗೆ ಜಾನ್ ಕೇಜ್ ಅವರ ನ್ಯೂಯಾರ್ಕ್ ಸಿಟಿಯಲ್ಲಿರುವ ನ್ಯೂ ಸ್ಕೂಲ್ ಆಫ್ ಸೋಸಿಯಲ್ ರಿಸರ್ಚ್ ನಲ್ಲಿ ಎಕ್ಸ್ ಪರಿಮೆಂಟಲ್ ಕಾಂಪೋಸಿಶನ್ ತರಗತಿಯಲ್ಲಿ ನೀಡಿತು. ಅಲರ ಅನೇಕ ವಿದ್ಯಾರ್ಥಿಗಳು ಕಲಾವಿದರಾಗಿದ್ದರು. ಅತ್ಯಲ್ಪ ಅಥವಾ ಯಾವುದೇ ಸಂಗೀತದ ಹಿನ್ನೆಲೆಯೂ ಇಲ್ಲದೆಯೂ ಇತರ ಮಾಧ್ಯಮಗಳಲ್ಲಿ ಕೆಲಸ ಮಾಡುತ್ತಿದ್ದರು. ಫ್ಲಕ್ಸುಸ್‌ನ್ನು ಆರಂಭಿಸಿದವರೂ ಸೇರಿದಂತೆ ಕೇಜ್ ಅವರ ವಿದ್ಯಾರ್ಥಿಗಳೆಂದರೆ ಜಾಕ್ಸನ್ ಮಾಕ್ ಲೋ, ಆಲ್ ಹನ್ಸೆನ್, ಜಾರ್ಜ್ ಬ್ರೆಂಚ್ ಹಾಗೂ ಡಿಕ್ ಹಿಗ್ಗಿನ್ಸ್. ಫ್ಲುಕ್ಸುಸ್ ನೀನೇ ಸ್ವತಃ ಮಾಡು ಎಂಬ ಸೌಂದರ್ಯವನ್ನು ಪ್ರಚೋದಿಸಿತು ಮತ್ತು ಕ್ಲಿಷ್ಟತೆಗಿಂತಲೂ ಸರಳತೆಗೆ ಬೆಲೆ ನೀಡಿತು. ಇದಕ್ಕಿಂತಲೂ ಮೊದಲಿದ್ದ ದಾದಾ ಇದ್ದಂತೆಯೇ, ಫ್ಲುಕ್ಸುಸ್ ಅತ್ಯಂತ ಗಟ್ಟಿಯಾದ ಪ್ರಸ್ತುತತೆಯ ವಾಣಿಜ್ಯೀಕರಣದ ವಿರೋಧಿ ಹಾಗೂ ಕಲಾ ವಿರೋಧಿ ತಿಳಿವನ್ನು ಹೊಂದಿರುತ್ತದೆ. ಸಂಪ್ರದಾಯಬದ್ಧವಾದ ಮಾರುಕಟ್ಟೆ ಕೇಂದ್ರಿತ ಕಲೆಯ ಜಗತ್ತನ್ನು ತಿರಸ್ಕರಿಸಿ ಓರ್ವ ಕಲಾವಿದನ ಮೇಲೆ ಕೇಂದ್ರೀಕೃತವಾಗಿದ್ದು, ಆತನ ಅನುಕೂಲಕ್ಕೆ ತಕ್ಕಂತೆ ಸೃಜನಶೀಲತೆಯಿಂದ ಅಭ್ಯಾಸ ಮಾಡುವುದನ್ನು ಒಳಗೊಂಡಿದೆ. ಫ್ಲುಕ್ಸುಸ್ ಕಲಾವಿದರ ತಮ್ಮ ಕೈಯಲ್ಲಿರುವ ಯಾವುದೇ ವಸ್ತುವಿನ ಮೇಲೆ ಕೆಲಸ ಮಾಡಲು ತಯಾರಾಗಿದ್ದಾರೆ. ಅದು ಅವರ ಸ್ವಂತ ಕೆಲಸದಿಂದ ಸೃಷ್ಟಿಸಲ್ಪಟ್ಟಿರಬಹುದು ಅಥವಾ ಅವರ ಸಹೋದ್ಯೋಗಿಗಳೊಂದಿಗೆ ನಡೆಸಿದ ಉತ್ಪಾದಕ ಚಟುವಟಿಕೆಯಿಂದ ಸೇರಿಕೊಂಡಿದ್ದಿರಬಹುದು. ಆಂಡ್ರಿಯಾಸ್ ಹುಸ್ಸೇನ್ ಅವರು "ಆಧುನಿಕೋತ್ತರದ ಅಧೀನ ಗುಪ್ತಲಿಪಿ ಅಥವಾ ಅಂತ್ಯದವರೆಗೂ ಪ್ರತಿನಿಧಿಸದ ಕಲಾ ಚಳವಳಿ- ಅದು ಇದ್ದಂತೆಯೇ ಆಧುನಿಕೋತ್ತರದ ಸೌಂದರ್ಯ" ದಂತೆ ಆಧುನಿಕೋತ್ತರಕ್ಕೆ ಫ್ಲುಕ್ಸುಸ್ ಪಡೆಯುವುದನ್ನು ಆಕ್ಷೇಪಿಸುತ್ತಾರೆ. ಇದರ ಬದಲಿಗೆ ಅವರು ಫ್ಲುಕ್ಸುಸ್ ಅನ್ನು ಒಂದು ಪ್ರಮುಖ ನವ-ದಾದಾ ರೀತಿಯ ಪ್ರಗತಿಪರರ ಗುಂಪಿನ ಮಧ್ಯೆಯ ಸಂಪ್ರದಾಯಬದ್ಧ ವ್ಯವಹಾರದಂತೆ ನೋಡುತ್ತಾರೆ. ಇದು ಕಲೆಯಲ್ಲಿನ ಕೌಶಲ್ಯದ ಬೆಳವಣಿಗೆಯ ಪ್ರಮುಖ ಉನ್ನತಿಯನ್ನು ಪ್ರತಿನಿಧಿಸಲಿಲ್ಲ. ಆದಗ್ಯೂ ಇದು "೧೯೫೦ ರ ಆಡಳಿತ ಸಂಪ್ರದಾಯವು, ಯಾವುದರಲ್ಲಿ ಮಿತವಾದ, ಗೃಹ್ಯವಾದ ನವೀಕರಣ ಇದೆಯೋ ಅದರಿಂದ ಶೀತಲ ಸಮರಕ್ಕೆ ತಾತ್ವಿಕ ಆಸರೆಯಂತೆ ಸೇವೆ ಸಲ್ಲಿಸಿದೆ."
ಕೊನೆಯ ಅವಧಿ
ಅನೇಕ ಕ್ಷೇತ್ರಗಳಿಂದ ಬಂದ ಕಲಾವಿದರು ೨೧ ನೇ ಶತಮಾನದಲ್ಲಿ ನವೀಕರಣ ಪದ್ಧತಿಯಲ್ಲಿ ಕೆಲಸ ಮಾಡಲು ಆರಂಭಿಸಿದರು. ಅಮೂರ್ತ ಅಭಿವ್ಯಕ್ತಿವಾದದ ಮುಂದುವರಿಕೆಯು ಬಣ್ಣಗಳ ವರ್ಣಚಿತ್ರ, ಗಾನದ ಅಮೂರ್ತತೆ, ಜ್ಯಾಮಿತೀಯ ಅಮೂರ್ತತೆ, ಕನಿಷ್ಠೀಯತಾವಾದ, ಅಮೂರ್ತ ಭ್ರಮಾವಾದ, ಪರಿಷ್ಕೃತ ಕಲೆ, ಪಾಪ್ ಕಲೆ, ಉತ್ತರ ಕನಿಷ್ಠೀಯತಾವಾದ ಮತ್ತು ೨೦ ನೇ ಶತಮಾನದ ವರ್ಣಚಿತ್ರ ಹಾಗೂ ಶಿಲ್ಪಕಲೆಯಲ್ಲಿನ ಇತರ ನವೀಕರಣ ಚಳವಳಿಗಳು ೨೧ ನೇ ಶತಮಾನದ ಪ್ರಥಮ ದಶಕದಲ್ಲಿಯೂ ಮುಂದುವರಿಯಿತು ಮತ್ತು ಅದೇ ಮಾಧ್ಯಮಗಳಲ್ಲಿ ಹೊಸ ನಿರ್ದೇಶನದಲ್ಲಿ ತೀವ್ರಗಾಮಿಯನ್ನು ಉಂಟುಮಾಡಿತು. ೨೧ ನೇ ಶತಮಾನದ ತಿರುವಿನಲ್ಲಿ ಉತ್ತಮವಾಗಿ ಪ್ರತಿಷ್ಠಾಪಿಸಲ್ಪಟ್ಟ ಕಲಾವಿದರಾದ ಸರ್ ಆಂಟೋನಿ ಕಾರೋ, ಲ್ಯೂಸಿಯನ್ ಫ್ರಾಡ್, ಸಿ ಟುಂಬ್ಲಿ, ರೊಬರ್ಟ್ ರಾಸ್ಚೆನ್ ಬರ್ಗ್, ಜಾಸ್ಪರ್ ಜೊನ್ಸ್, ಅಗ್ನೆಸ್ ಮಾರ್ಟಿನ್, ಅಲ್ ಹೆಲ್ಡ್, ಎಲ್ಸ್‌ವರ್ಥ್ ಕೆಲ್ಲಿ, ಹೆಲೆನ್ ಫ್ರಾಂಕೆಂಥಾಲೆರ್, ಫ್ರಾಂಕ್ ಸ್ಟೆಲ್ಲಾ, ಕೆನೆತ್ ನೊಲಾಂಡ್, ಜುಲ್ಸ್ ಒಲಿಸ್ಕಿ, ಕ್ಸಾಸ್ ಒಲ್ಡೆನ್ ಬರ್ಗ್, ಜಿಮ್ ಡೈನ್, ಜೇಮ್ಸ್ ರೋಸನಕ್ವಿಸ್ಟ್, ಅಲೆಕ್ಸ್ ಕಾಟ್ಜ್, ಫಿಲಿಪ್ ಪಿಯರ್ ಸ್ಟೇನ್ ಮತ್ತು ಯುವ ಕಲಾವಿದರಾದ ಬ್ರೈಸ್ ಮಾರ್ಡೆನ್, ಚುಕ್ ಕ್ಲೋಸ್, ಸಾಮ್ ಗಿಲ್ಲಿಯನ್, ಐಸಾಕ್ ವಿಕಿನ್, ಸೀನ್ ಸ್ಕಲ್ಲಿ, ಜೋಸೆಫ್ ನೆಚವಾಟಲ್, ಎಲಿಜಬೆತ್ ಮುರ್ರೇ, ಲ್ಯಾರ್ರಿ ಪೂನ್ಸ್, ರಿಚರ್ಡ್ ಸೆರ್ರಾ, ವಾಲ್ಟರ್ ಡರ್ಬಿ ಬನ್ನಾರ್ಡ್, ಲ್ಯಾರ್ರಿ ಝೊಕ್ಸ್, ರೊನ್ನೀ ಲ್ಯಾಂಡ್ ಫೀಲ್ಡ್, ರೊನಾಲ್ಡ್ ಡೇವಿಸ್, ಡ್ಯಾನ್ ಕ್ರಿಸ್ಟೆನ್‌ಸೆನ್, ಜೋಯೆಲ್ ಶಾಪಿರೋ, ಟೊಮ್ ಒಟ್ಟೆರ್‌ನೆಸ್, ಜೊನ್ ಸ್ನಿಂಡರ್, ರೊಸ್ ಬ್ಲೆಕ್ನರ್, ಆರ್ಚೀ ರ್ಯಾಂಡ್, ಸುಸಾನ್ ಕ್ರಿಲೆ ಸೇರಿದಂತೆ ಇತರ ಹತ್ತಾರು ಜನರು ಅತಿ ಮಹತ್ವದ ಹಾಗೂ ವಿದ್ಯುಕ್ತವಲ್ಲದ ವರ್ಣಚಿತ್ರ ಹಾಗೂ ಶಿಲ್ಪಕಲೆಯನ್ನು ನಿರ್ಮಿಸುವುದನ್ನು ಮುಂದುವರಿಸಿದರು. ಅಂತೂ ೧೯೮೦ ರ ಮೊದಲಿನಲ್ಲಿ ನವ್ಯೋತ್ತರ ಚಳವಳಿಯು ಕಲೆ ಹಾಗೂ ವಾಸ್ತುಗಳು ಸ್ಥಾನಮಾನವನ್ನು ವಿವಿಧ ಅಮೂರ್ತ ಮತ್ತು ಅಂತರ್ ಮಾಧ್ಯಮ ರೀತಿಯಲ್ಲಿ ನೆಲೆಗೊಳಿಸಲು ಆರಂಭಿಸಿದವು. ಆಧುನಿಕೋತ್ತರತೆಯು ಸಂಗೀತ ಮತ್ತು ಸಾಹಿತ್ಯದಲ್ಲಿ ಇದಕ್ಕೂ ಮೊದಲಿನಿಂದಲೇ ಹಿಡಿತ ತೆಗೆದುಕೊಳ್ಳಲು ಆರಂಭಿಸಿತ್ತು. ಕೆಲವರು ೧೯೫೦ ರಲ್ಲಿ ಎಂದೂ ಹೇಳುತ್ತಾರೆ. ಆಧುನಿಕೋತ್ತರವು ನವೀಕರಣದ ಅಂತ್ಯ ಎಂಬಂತೆ ಅರ್ಥಕೊಡಲು ಆರಂಭಿಸಿದಾಗ ಅನೇಕ ಸಿದ್ಧಾಂತವಾದಿಗಳು ಮತ್ತು ವಿದ್ವಾಂಸರು ನೂತನ ನವೀಕರಣವು ೨೧ ನೇ ಶತಮಾನದಲ್ಲಿಯೂ ಮುಂದುವರಿಯುತ್ತದೆ ಎಂದು ವಾದಿಸಿದರು.
ಚಳವಳಿಯ ಗುರಿಗಳು
ಅನೇಕ ಆಧುನಿಕತಾವಾದಿಗಳು ಸಂಪ್ರದಾಯವನ್ನು ತಿರಸ್ಕರಿಸುವ ಮೂಲಕ ಕಲೆಗಾಗಿ ತೀವ್ರಗಾಮಿಯಲ್ಲಿ ಹೊಸ ದಾರಿಯನ್ನು ಹುಡುಕಬಹುದು ಎಂದು ನಂಬಿದ್ದರು. ಆರ್ನೋಲ್ಡ್ ಸ್ಕೊನ್‌ಬರ್ಗ್ ಅವರು ಸಾಂಪ್ರದಾಯಿಕ ಶೃತಿಯ ಅನುಗುಣ್ಯವನ್ನು ಹಾಗೂ ಕನಿಷ್ಠ ಒಂದೂವರೆ ಶತಮಾನದವರೆಗೂ ಸಂಗೀತದಲ್ಲಿ ಮಾರ್ಗದರ್ಶನ ನೀಡಿದ್ದ ಸಂಗೀತ ಕೆಲಸದ ಸಂಘಟನೆಯಲ್ಲಿ ತಾರತಮ್ಯ ಪದ್ಧತಿಯನ್ನು ತಿರಸ್ಕರಿಸಿದರು. ತಾವು ಸಂಪೂರ್ಣವಾಗಿ ಹೊಸ ರೀತಿಯ 12 ರೀತಿಯ ಸಾಲಿನ ಆಧಾರದ ಸ್ವರ ಸಂಯೋಜನೆಯನ್ನು ಆವಿಷ್ಕರಿಸಿರುವುದಾಗಿ ಅವರು ನಂಬಿದ್ದರು. ಅಮೂರ್ತ ಕಲಾವಿದರು ಪೌಲ್ ಸೆಜಾನ್ನೆ ಹಾಗೂ ಎಡ್ವರ್ಡ್ ಮುಂಚ್ ಅವರಂತೆ ಚಿತ್ತಪ್ರಭಾವ ನಿರೂಪಣವಾದಿಗಳಾಗಿ ತಮ್ಮ ಉದಾಹರಣೆಗಳನ್ನು ತೆಗೆದುಕೊಂಡು, ಬಣ್ಣ ಹಾಗೂ ಆಕಾರಗಳು ನೈಸರ್ಗಿಕ ಜಗತ್ತಿನ ಗುಣಲಕ್ಷಣಗಳಲ್ಲ, ಕಲೆಯ ಅಗತ್ಯ ಗುಣಕ್ಕೆ ತಕ್ಕಂತೆ ತಯಾರಿಸಲ್ಪಟ್ಟಿರುವುದು ಎಂದು ಪ್ರತಿಪಾದಿಸಿದರು. ವಾಸ್ಸಿಲಿ ಕ್ಯಾಡಿನ್‌ಸ್ಕಿ, ಪಿಯಟ್ ಮೊಂಡ್ರಿಯನ್ ಮತ್ತು ಕಜಿಮಿರ್ ಮಾಲೆವಿಚ್ ಎಲ್ಲರೂ ಕಲೆಯನ್ನು ನೈಜ ಬಣ್ಣಗಳ ಜೋಡಣೆ ಎಂದು ಪುನರ್ ಹೇಳಿಕೆ ನೀಡುವ ಕುರಿತು ನಂಬಿಕೆ ಹೊಂದಿದ್ದರು. ಹಳತಾದ ದೃಷ್ಟಿ ಸಂಬಂಧಿತ ಸಾಕಷ್ಟು ಪ್ರಾತಿನಿಧಿಕ ಕೆಲಸದ ಛಾಯಾಗ್ರಹಣದ ಉಪಯೋಗವು ನವೀಕರಣದ ಮಗ್ಗಲಿನ ಮೇಲೆ ತೀವ್ರ ಪರಿಣಾಮ ಬೀರಿದವು. ಅಂತೂ ಈ ಕಲಾವಿದರು ಭೌತ ಸಂಬಂಧಿತ ವರ್ಣನೆಯನ್ನು ತಿರಸ್ಕರಿಸುವ ಮೂಲಕ ಅವರು ಭೌತವಾದದಿಂದ ಪಾರಮಾರ್ಥಿಕ ಅಭಿವೃದ್ಧಿಯ ಮಜಲಿಗೆ ಸಂಚರಿಸುವುದಕ್ಕೆ ಸಹಾಯ ಮಾಡಿದರು.
ಆಧುನಿಕತಾವಾದ ಹಾಗೂ ಆಧುನಿಕೋತ್ತರವಾದಗಳ ನಡುವಿನ ವ್ಯತ್ಯಾಸಗಳು
ನವೀಕರಣವು ವಿಶಾಲವಾದ ಬಗೆಬಗೆಯ ಸಾಂಸ್ಕೃತಿಕ ಚಳವಳಿಯ ಹಣೆಪಟ್ಟಿಯನ್ನು ಹಚ್ಚಿಕೊಂಡಿದೆ. ಆಧುನಿಕೋತ್ತರವು ಅಗತ್ಯವಾಗಿದ್ದ ಕೇಂದ್ರೀಕೃತ ಚಳವಳಿಯಾಗಿದ್ದು ಇದೇ ಅದಕ್ಕೆ ಹೆಸರು ನೀಡಿದೆ. ಇದು ಸಾಮಾಜಿಕ-ರಾಜಕೀಯ ಸಿದ್ಧಾಂತದ ಆಧಾರದ ಮೇಲೆ ನಿಂತಿದೆ. ಆದಾಗ್ಯೂ ಈ ಶಬ್ದವು ಈಗ ವಿಶಾಲ ದೃಷ್ಟಿಯಲ್ಲಿ ಜಾಗೃತಿಯನ್ನು ಮೂಡಿಸುವ ಮತ್ತು ನವೀಕರಣಕ್ಕೆ ಪುನರ್ ಅರ್ಥ ವಿವರಣೆ ಕೊಡುವ ೨೦ ನೇ ಶತಮಾನದ ನಂತರದ ಚಟುವಟಿಕೆಯನ್ನು ಪ್ರಸ್ತಾಪಿಸಲು ಉಪಯೋಗವಾಗುತ್ತಿದೆ. ಆಧುನಿಕೋತ್ತರ ಸಿದ್ಧಾಂತವು ನವೀಕರಣವನ್ನು ಸಾಮಾನ್ಯ ವಿಷಯವಾಗಿಸುವ ಪ್ರಯತ್ನವು "ಸತ್ಯದ ನಂತರ" ಸಂಧಿಗ್ಧತೆಯಲ್ಲಿ ಅಡ್ಡನಾಲಿಗೆಯಲ್ಲಿ ತುಚ್ಛೀಕರಿಸಲ್ಪಟ್ಟಿದ್ದು ಎಂದು ಖಂಡಿತವಾಗಿ ಹೇಳುತ್ತದೆ. ಸಂಕುಚಿತ ರೀತಿಯಲ್ಲಿ ನವೀಕರಣವಾದಿಯು ಅಗತ್ಯವಾಗಿ ಆಧುನಿಕೋತ್ತರವಾಗಲಿಲ್ಲ. ನವೀಕರಣವಾದದ ಅಂತಹ ಮೂಲಧಾತುಗಳು ಯಾವುದು ವಿಚಾರವಾದದ ಲಾಭವನ್ನು ಮತ್ತು ಸಾಮಾಜಿಕ-ತಾಂತ್ರಿಕ ಅಭಿವೃದ್ಧಿ ಸಾರುತ್ತದೆಯೋ ಅದೇ ನವೀಕರಣವಾಗಿದೆ.
ಇವನ್ನೂ ನೋಡಿ
ಅಂತರರಾಷ್ಟ್ರೀಯ ಶೈಲಿ (ವಾಸ್ತುಶಿಲ್ಪ)]]
ಬಾಹ್ಯ ಕೊಂಡಿಗಳು
ವರ್ಗ:ಆಧುನಿಕತಾವಾದ ವರ್ಗ:ಕಲಾ ಚಳುವಳಿಗಳು ವರ್ಗ:ವಾಸ್ತುಶಿಲ್ಪದ ವಿನ್ಯಾಸಗಳು ವರ್ಗ:ಅಧುನಿಕ ಕಲೆ ವರ್ಗ:ಸೌಂದರ್ಯಶಾಸ್ತ್ರದ ಸಿದ್ಧಾಂತಗಳು ವರ್ಗ:ತತ್ತ್ವಶಾಸ್ತ್ರ
ಮಂಜು ರೇ
ಮಂಜು ರೇ ರವರು ಭಾರತೀಯ ವಿಜ್ಞಾನಿ. ಆಣ್ವೀಕ ಕಿಣ್ವಶಾಸ್ತ್ರ ಮತ್ತು ಕ್ಯಾನ್ಸರ್ ಜೀವರಾಸಾಯನಿಕತೆಯಲ್ಲಿ ಪರಿಣತಿ. ಆಂಟಿಕ್ಯಾನ್ಸರ್ ಡ್ರಾಗ್ಸ್ ಔಷಧಿಗಳ ಬೆಳವಣಿಗೆ ಮತ್ತು ಕೋಶಭೇದ ಪ್ರಕ್ರಿಯೆಯನ್ನು ಅರ್ಥಮಾಡಿಕೊಳ್ಳಲು ಅವಳ ಸಂಶೋಧನೆಯು ಗಮನಾರ್ಹವಾಗಿ ಕೊಡುಗೆ ನೀಡಿದೆ. ಅವಳ ಆಸಕ್ತಿಯಲ್ಲಿ ಗೆಡ್ಡೆಯ ಜೀವರಾಸಾಯನಿಕತೆ ಮತ್ತು ಆಣ್ವಿಕ ಕಿಣ್ವಶಾಸ್ತ್ರೌಯು ಸೇರಿದೆ.
ಜನನ
ಇವರು ೧ ಜನವರಿ ೧೯೪೭ ರಲ್ಲಿ ಜನಿಸಿದರು.
ವಿದ್ಯಾಬ್ಯಾಸ
ಇವರು ತಮ್ಮ ವಿದ್ಯಾಬ್ಯಾಸವನ್ನು ಕಲ್ಕತ್ತಾದ ವಿಶ್ವವಿದ್ಯಾಲಯದಲ್ಲಿ ಎಮ್.ಸ್ಸಿ ಜೊತೆಗೆ ಶರೀರಶಾಸ್ತ್ರವನ್ನು ೧೯೬೯ ರಲ್ಲಿ ಮಾಡಿರುತ್ತಾರೆ ಹಾಗೂ ಪಿಎಚ್.ಡಿ ಜೊತೆಗೆ ಬಯೋಕೆಮಿಸ್ಥ್ರಿಯನ್ನು ೧೯೭೫ ರಲ್ಲಿ ಮಾಡಿರುತ್ತಾರೆ.
ಸಂಶೋಧನೆಗಳು
ಮಂಜು ರೇರವರು ೪ನೇಯ ಸಂಶೋಧನೆಯ ವಿಶ್ವ ಶೃಂಗಸಭೆಯಲ್ಲಿ ಬಾಗವಹಿಸಿದ್ದರು. ಬೋಸ್ ಸಂಸ್ಥೆಯಿಂದ ಮಂಜು ರೈರವರು ಇಂಡೋಕ್ಯಾನ್ಸರ್ ಶೃಂಗಸಭೆ ೨೦೧೫ ರ ಸಮ್ಮೇಳನದಲ್ಲಿ ಭಾರತದ ಭಾಷಣಕಾರಳು. ಹಾಗೂ ಪಿಎಚ್.ಡಿ ಕಲ್ಕತ್ತಾದ ಬೋಸ್ ಸಂಸ್ಥೆ, ಹಾಗೂ ಬಯೋಫಿಸಿಕ್ಸ್ ಇಲಾಖೆ.ಅವರ ವಿಕೀಡಾಟಾ ಭಾರತೀಯ ವಿಜ್ಞಾನಿ ಮತ್ತು ಆಣ್ವಿಕ ಕಿಣ್ವಶಾಸ್ತ್ರ ಮತ್ತು ಕ್ಯಾನ್ಸರ್ ಜೀವರಾಸಾಯನಿಕತೆಯಲ್ಲಿ ಪರಿಣತಿ. ಅವರ ಪ್ರಶಸ್ತಿ ವರ್ಷ ೧೯೮೯, ಶಿಸ್ತು, ಜೈವಿಕ ವಿಜ್ಞಾನ, ಜನ್ಮದಿನಾಂಕ, ೦೧/ ೦೧/೧೯೪೭ ವಿಶ್ವಗಡ್ಡೆ. ಬೋಸ್ ಸಂಸ್ಥೆಯಿಂದ ಮಂಜು ರೇರವರು ಕ್ಯಾನ್ಸರ್ ವಿಜ್ಞಾನದ ೨೦೧೪ ರ ಸಮ್ಮೇಳನದಲ್ಲಿ ಭಾರತದ ಭಾಷಣಕಾರಳು. ಇಂಡೋಕ್ಯಾನ್ಸರ್ ಶೃಂಗಸಭೆ ೨೦೧೫ ರ ಸಮ್ಮೇಳನದಲ್ಲಿ ಭಾರತದ ಭಾಷಣಕಾರಳಾಗಿದ್ದಳು.
ಉಲ್ಲೇಖಗಳು
ವರ್ಗ:ಭಾರತೀಯ ವಿಜ್ಞಾನಿಗಳು ವರ್ಗ:ವಿಜ್ಞಾನಿಗಳು ವರ್ಗ:ಭಾರತೀಯ ಮಹಿಳಾ ವಿಜ್ಞಾನಿಗಳು
ಕೋಡೂರು ಶ್ರೀಶಂಕರೇಶ್ವರ ದೇಗುಲ
ಕೋಡೂರು ಶ್ರೀಶಂಕರೇಶ್ವರ ದೇಗುಲ ಶಿವಮೊಗ್ಗ ಜಿಲ್ಲೆಯ ಪ್ರಮುಖ ದೇವಾಲಯಗಳಲ್ಲೊಂದು. ಮಲೆನಾಡಿನ ಸಹ್ಯಾದ್ರಿ ಸೆರಗಿನಲ್ಲಿ ಶಿವನ ಕ್ಷೇತ್ರಗಳು ಸಾಕಷ್ಟಿವೆ. ಆದರೂ ಶಿವಮೊಗ್ಗ ಜಿಲ್ಲೆಯಲ್ಲಿನ ಪಂಚಕ್ಷೇತ್ರಗಳು ಪುರಾತನ ಕಾಲದಿಂದಲೂ ಶ್ರದ್ಧಾಭಕ್ತಿ ಮತ್ತು ನಿರಂತರ ಸೇವೆಗಳಿಂದ ಬಹು ಪ್ರಸಿದ್ಧವಾಗಿವೆ. ಮಲೆಶಂಕರ, ಗುಳುಗುಳಿ ಶಂಕರ, ಹೆಬ್ಬಿಗೆ ಶಂಕರ,ಅಲಸೆ ಶಂಕರ ಮತ್ತು ಕೋಡೂರು ಶಂಕರ ಇವು ಪವಿತ್ರ ಪಂಚ ಕ್ಷೇತ್ರಗಳು. ಇವುಗಳಲ್ಲಿ ಕೊನೆಯದಾದ ಕೋಡೂರು ಶಂಕರ ಹೊಸನಗರ ತಾಲೂಕಿನ ಕೋಡೂರು ಗ್ರಾಮದಲ್ಲಿದೆ. ಈ ದೇಗುಲ ಸುಂದರ ಶಿಲಾಮಯ ದೇಗುಲ, ಆಕರ್ಷಕ ಭಂಗಿ, ಸುತ್ತಲಿನ ಮಲೆನಾಡ ಪ್ರಾಕೃತಿಕ ಸೌಂದರ್ಯಗಳಿಂದ ಧಾರ್ಮಿಕ ಮತ್ತು ಪ್ರವಾಸಿ ತಾಣವಾಗಿದೆ.
ಸ್ಥಳ ನಿರ್ದೇಶನ
ಹೊಸನಗರ-ಶಿವಮೊಗ್ಗ ಹೆದ್ದಾರಿಯಲ್ಲಿ ಹೊಸನಗರ ತಾಲೂಕು ಕೇಂದ್ರದಿಂದ ಕೇವಲ ೧೫ ಕಿ.ಮೀ.ದೂರದ ಕೋಡೂರಿನಲ್ಲಿ ಹೆದ್ದಾರಿಯಿಂದ ಅರ್ಧ ಕಿ.ಮೀ.ದೂರದಲ್ಲಿರುವ ಈ ದೇಗುಲ ವಿಶಿಷ್ಠ ಶಿಲ್ಪಕಲಾ ಶೈಲಿಯಿಂದ ದೂರ ದಿಂದಲೇ ಕೈಬೀಸಿ ಕರೆಯುತ್ತದೆ.
ಸ್ಥಳ ಪುರಾಣ
ಕಾಮ ದಹನದ ನಂತರ ಕೋಪಾತಿರೇಕದ ರುದ್ರನಾಗಿ, ಲಯಕಾರನಾಗಿ ವಿಜೃಂಬಿಸಿದ ಶಿವ ಈ ಸ್ಥಳದಲ್ಲಿ ಶಾಂತನಾಗಿ ನೆಲೆನಿಂತನಂತೆ, ಈಶ್ವರನ ಜೊತೆ ಆಗಮಿಸಿದ್ದ ಮಾತೆ ಪಾರ್ವತಿ ದೇವಿ ಮಹಿಷ ಮರ್ದಿನಿಯಾಗಿ ದುಷ್ಟ ನಿಗ್ರಹ ಮಾಡಿ ಶಿಷ್ಠ ಪರಿಪಾಲನಾ ಕಾರ್ಯದ ಆತ್ಮ ತೃಪ್ತಿಯನ್ನು ಇಲ್ಲಿ ಶಿವನಿಗೆ ನಿವೇದಿಸಿ ಸಂತಸ ಹೊಂದಿದಳು ಎಂಬ ಸ್ಥಳ ಪುರಾಣವಿದೆ.
ಈ ದೇವಾಲಯದ ಮುಂಭಾಗದಲ್ಲಿ ಶಿಲಾಶಾಸನವಿದ್ದು ವಿಜಯನಗರ ಸ್ಥಾಪಕರಾದ ಹಕ್ಕಬುಕ್ಕರು ವಿದ್ಯಾರಣ್ಯ ಮಹರ್ಷಿಗಳ ಅಣತಿಯಂತೆ ಕಾರಣಗಿರಿಯ ಸಿದ್ಧಿವಿನಾಯಕ ಸ್ವಾಮಿಗೆ ಪೂಜೆ ಸಲ್ಲಿಸಿ ಹಿಂದಿರುಗುವಾಗ ಇಲ್ಲಿಗೆ ಬಂದು ತಂಗಿದ್ದರಂತೆ. ಈ ಪ್ರದೇಶದ ಸುತ್ತಮುತ್ತಲು ಆಡಳಿತ ನಡೆಸಲು ರಾಜ ಪ್ರತಿನಿಧಿಯ ಆಯ್ಕೆ ಬಗ್ಗೆ ಸಮಾಲೋಚನೆ ನಡೆಸಿದ್ದರಂತೆ. ರಾತ್ರಿ ಮಲಗಿದ್ದಾಗ ಈಶ್ವರ ಪ್ರತ್ಯಕ್ಷನಾಗಿ ವರ ಪ್ರಸಾದ ನೀಡಿದನಂತೆ, ಇದರಿಂದ ಸಂತುಷ್ಟರಾದ ಸಹೋದರರು ಈ ದೇಗುಲದ ನಿರ್ವಹಣೆಗೆ ಭೂಮಿಯನ್ನು ದಾನವಾಗಿ ನೀಡಿದ ಉಲ್ಲೇಖವಿದೆ.
ಹರಕೆ
ಇಲ್ಲಿನ ಶಿವನಿಗೆ ರುದ್ರಾಭಿಷೇಕ ಅತಿ ಪ್ರಿಯವಾಗಿದ್ದು ಆಗಮಿಸುವ ಭಕ್ತರು ರುದ್ರಾಭಿಷೇಕದ ಹರಕೆ ಹೊತ್ತು ತೀರಿಸುತ್ತಾರೆ. ಸಂತಾನಪ್ರಾಪ್ತಿ, ವೈವಾಹಿಕ ಸಂಬಂಧ, ಉದ್ಯೋಗ ಲಭ್ಯತೆ, ವಿದ್ಯಾಪ್ರಗತಿ ಮತ್ತು ಕೃಷಿಕಾರ್ಯದಲ್ಲಿ ಉನ್ನತಿ ಹಾಗೂ ಮನೋಗತ ನಿವೇದನೆಗೆ ಭಕ್ತರು ಆಗಮಿಸಿ ಪೂಜೆ ಸಲ್ಲಿಸುತ್ತಾರೆ. ಸುಮಾರು ೧೦ ಸಾವಿರಕ್ಕೂ ಅಧಿಕ ಕುಟುಂಬಗಳು ಈ ದೇವರನ್ನು ಕುಲದೇವರೆಂದು ಆರಾಧಿಸುತ್ತಿವೆ.
ಶ್ರಾವಣಮಾಸದಂದು ನಿತ್ಯ ಶತರುದ್ರಾಭಿಷೇಕ, ಅಲಂಕಾರ ಪೂಜೆ, ಎಳ್ಳಿನ ಪಂಚಕಜ್ಜಾಯ ನೈವೇದ್ಯ ನಡೆಯುತ್ತದೆ. ನವರಾತ್ರಿಯ ೧೦ ದಿನಗಳ ಕಾಲ ಶಿವಕಲ್ಪೋಕ್ತ ಪೂಜೆ, ಸಹಸ್ರನಾಮ ಪೂಜೆ ಜರುಗುತ್ತದೆ, ವಿಜಯದಶಮಿಯಂದು ಗ್ರಾಮದ ಪ್ರಮುಖ ಬೀದಿಗಳಲ್ಲಿ ದೇವರ ಪಲ್ಲಕ್ಕಿ ಉತ್ಸವ, ಬನ್ನಿಮಂಟಪ ಪ್ರವೇಶ ಸೀಮೋಲ್ಲಂಘನ ವೈಭವ ಮತ್ತು ಓಕುಳಿ ನಡೆಯುತ್ತದೆ. ಪ್ರತಿ ವರ್ಷ ಕಾರ್ತೀಕ ಬಹುಳ ಅಮಾವಾಸ್ಯೆಯಂದು ದೇವರ ರಥೋತ್ಸವ ಅತ್ಯಂತ ವೈಭವದಿಂದ ನಡೆಯುತ್ತದೆ. ಮಹಾ ಶಿವರಾತ್ರಿಯಂದು ಸಾಮೂಹಿಕ ರುದ್ರಪಾರಾಯಣ, ಶತರುದ್ರ ಹವನ, ರುದ್ರಾಭಿಷೇಕ, ದೀಪಾಲಂಕಾರ ಸೇವೆ, ಪ್ರಾಕಾರ ಉತ್ಸವ, ಪಲ್ಲಕ್ಕಿ ಉತ್ಸವ, ಅಖಂಡ ಭಜನೆ ಇತ್ಯಾದಿಗಳು ನಡೆಯುತ್ತವೆ.
ಆಡಳಿತ
ಮುಜರಾಯಿ ಇಲಾಖೆಗೆ ಸೇರಿದ ಈ ದೇವಾಲಯದ ಸಮಗ್ರ ಪ್ರಗತಿಗೆ ಶ್ರೀಶಂಕರೇಶ್ವರ ದೇವಸ್ಥಾನ ವ್ಯವಸ್ಥಾಪನಾ ಸಮಿತಿ ಮತ್ತು ಶ್ರೀಶಂಕರೇಶ್ವರ ಜನ ಸೇವಾ ಟ್ರಸ್ಟ್ ಎಂಬ ಎರಡು ಸಂಘಟನೆಗಳ ಮೂಲಕ ಸುಮಾರು ೨೫ ಲಕ್ಷ ರೂ.ಅಂದಾಜು ವೆಚ್ಚದಲ್ಲಿ ವಿವಿಧ ಅಭಿವೃದ್ಧಿ ಕಾರ್ಯ ನಡೆಸಲಾಗುತ್ತಿದೆ. ದೇವಾಲಯದ ಆವರಣದಲ್ಲಿ ಚಪ್ಪಡಿ ಹಾಸುವಿಕೆ, ಶಿಥಿಲ ಚಂದ್ರಶಾಲಾ ಕಟ್ಟದ ಪುನಃನಿರ್ಮಾಣ, ಹೆಬ್ಬಾಗಿಲು ರಚನೆ ,ಪ್ರಾಕಾರ ನೆಲಗಟ್ಟು ದುರಸ್ತಿ ಇತ್ಯಾದಿ ಕಾರ್ಯ ಭರದಿಂದ ನಡೆಯುತ್ತದೆ, ದೇವಾಲಯದ ಸನಿಹ ಕಲ್ಯಾಣ ಮಂಟಪ ಮತ್ತು ಸಮುದಾಯ ಭವನ ನಿರ್ಮಾಣ ಸಹ ನಡೆಯುತ್ತಿದ್ದು ಸ್ಥಳೀಯ ಗ್ರಾಮಸ್ಥರು ಮತ್ತು ದೂರದ ಊರುಗಳ ಭಕ್ತರು ಉದಾರ ಧನಸಹಾಯ ಅಗತ್ಯವಿದೆ. ದೇವಾಲಯದ ಶಿಲ್ಪ ರಚನೆ ಮತ್ತು ಕಂಬಗಳ ರಚನೆ ವಿಶಿಷ್ಠವಾಗಿದ್ದು ಪ್ರವಾಸಿಗರು ಮತ್ತು ಶಿಲ್ಪಕಲಾ ಅಧ್ಯಯನ ನಿರತರಿಗೆ ಈ ದೇಗುಲ ಸದಾ ಮುಕ್ತವಾಗಿದೆ.
ವರ್ಗ:ದೇವಾಲಯಗಳು ವರ್ಗ:ಕರ್ನಾಟಕದ ಪುಣ್ಯ ಕ್ಷೇತ್ರಗಳು
ಇ-ಪಾವತಿ
ಇಂಟರ್‌ನೆಟ್‌ ಬ್ಯಾಂಕಿಂಗ್‌ ಸೌಲಭ್ಯದ ಮೂಲಕ ತೆರಿಗೆ ಪಾವತಿ ಮಾಡುವ ಈ ಯೋಜನೆ ತೆರಿಗೆ ಪಾವತಿ ಸೌಲಭ್ಯವನ್ನು ಸುಲಭವಾಗಿಸಲು ವಾಣಿಜ್ಯ ತೆರಿಗೆ ಇಲಾಖೆ ರೂಪಿಸಿರುವ ಕರ್ನಾಟಕ ಸರ್ಕಾರ ದೇಶದಲ್ಲಿಯೇ ಮೊದಲನೆಯದು. ವರ್ಗ:ಅರ್ಥಶಾಸ್ತ್ರ
ಗಾಡರ್ನರ್, ಅಲೆಗ್ಸಾಂಡರ್
thumb ಅಲೆಗ್ಸಾಂಡರ್ ಗಾಡರ್ನರ್, 1785-1877. 1785ರಲ್ಲಿ ಜನಿಸಿದ ಒಬ್ಬ ಐರಿಷ್ ಸೈನಿಕ. ಅದೃಷ್ಟವನ್ನರಸುತ್ತಾ ಆಫ್ಘಾನಿಸ್ತಾನಕ್ಕೆ ಬಂದ ಈತ ಹಬೀಬುಲ್ಲಾಖಾನನ ಆಶ್ರಯ ಪಡೆದ. ಮಾವನಾದ ಅಮೀರ್ ದೋಸ್ತ್ ಮಹಮ್ಮದನೊಡನೆ ಹಬೀಬುಲ್ಲಾ ಅಧಿಕಾರಕ್ಕಾಗಿ ನಡೆಸಿದ ಹೋರಾಟಗಳಲ್ಲಿ ಈತನೂ ಪಾಲ್ಗೊಂಡ. ಆದರೆ ಇವನು ಬಹಳ ಕಾಲ ಅಲ್ಲಿರಲಿಲ್ಲ. 1826ರ ಸುಮಾರಿಗೆ ಪಂಜಾಬಿಗೆ ಬಂದು ರಣಜಿತ್ ಸಿಂಗನ ಕೆಳಗೆ ಕರ್ನಲ್ ಹುದ್ದೆ ಪಡೆದ. ಸಿಖ್ ಸೈನಿಕರಿಗೆ ಯುದ್ಧದ ತರಬೇತು ನೀಡುತ್ತಿದ್ದ ಈತ, ರಣಜಿತ್ ಸಿಂಗ್ ಆಫ್ಘನ್ನರೊಡನೆ ಹೂಡಿದ ಕದನಗಳಲ್ಲಿ ಅವನಿಗೆ ಬೆಂಬಲವಾಗಿದ್ದ, ರಣಜಿತ್ಸಿಂಗ್ನ ಮರಣಾನಂತರ ಅವನ ಮಕ್ಕಳಲ್ಲಿ ಸಿಂಹಾಸನಕ್ಕಾಗಿ ನಡೆದ ಹೋರಾಟಗಳ ಪ್ರತ್ಯಕ್ಷದರ್ಶಿಯಾಗಿದ್ದ. ಬ್ರಿಟಿಷರು ಸಿಖ್ಖರೊಡನೆ ನಡೆಸಿದ ಮೊದಲನೆಯ ಕದನದಲ್ಲಿ ಇವನು ಯಾವ ಪಾತ್ರವನ್ನೂ ವಹಿಸದಿದ್ದರೂ ಅಂದಿನ ಘಟನೆಗಳ ಹಲವು ವಿವರಗಳನ್ನು ಬರೆದಿಟ್ಟಿದ್ದಾನೆ. ತದನಂತರ ಜಮ್ಮು-ಕಾಶ್ಮೀರದ ದೊರೆ ಗುಲಾಬ್ ಸಿಂಗ್ನ (ನೋಡಿ- ಗುಲಾಬ್-ಸಿಂಗ್) ಅಧೀನದಲ್ಲಿ ಕೆಲಕಾಲ ದುಡಿದ.
ಬರಹ
ಈತ ಬರೆದಿಟ್ಟಿರುವ ಸಮಕಾಲೀನ ಘಟನೆಗಳ ವರದಿಗಳನ್ನು ಮೆಮ್ವಾರ್ಸ ಆಫ್ ಅಲೆಗ್ಸಾಂಡರ್ ಗಾಡರ್ನರ್ ಎಂಬ ಗ್ರಂಥದಲ್ಲಿ ಹ್ಯೂ ಪಿಯರ್ಸ್ ಸಂಗ್ರಹಿಸಿದ್ದಾನೆ.
1831ರಲ್ಲಿ ಸೈಯದ್ ಅಹಮದನ ನೇತೃತ್ವದಲ್ಲಿ ಮಹಮ್ಮದೀಯರು ಸಿಖ್ಖರ ವಿರುದ್ದ ದಂಗೆ ಎದ್ದು ಮನ್ಸೆಹ್ರಾದ ಬಳಿಯ ಬಾಲಾಕೋಟ್ ಎಂಬಲ್ಲಿ ನಡೆಸಿದ ಧಾಳಿಯಲ್ಲಿ ಸಿಖ್ ಸೈನಿಕರಿಂದ ಅಹಮದ್ ಕೊಲ್ಲಲ್ಪಟ್ಟದ್ದನ್ನು ಕೆಲವೇ ಗಜಗಳ ದೂರದಲ್ಲಿ ನಿಂತು ನೋಡಿದೆನೆಂದು ಗಾಡರ್ನರ್ ಹೇಳಿಕೊಂಡಿದ್ದಾನೆ; ಆಗ ಯಾವ ದೇವದೂತನೂ ಈ ವೀರನನ್ನು ದಿವ್ಯಲೋಕಕ್ಕೆ ಕೊಂಡೊಯ್ಯಲು ಬರಲಿಲ್ಲವೆಂದು ವ್ಯಂಗ್ಯವಾಗಿ ನುಡಿದಿದ್ದಾನೆ. 1839ರ ಅಕ್ಟೋಬರ್ 9ರಂದು ರಣಜಿತ್ಸಿಂಗ್ನ ಮಗನಾದ ಖಡಕ್ಸಿಂಗನ ಮಂತ್ರಿ ಜೇತ್ಸಿಂಗ್ ಬಾಜ್ವಾನನ್ನು ಧ್ಯಾನ್ಸಿಂಗ್ ಡೋಗ್ರಾ ಎಂಬವನು ರಾಜಕುಮಾರನ ಎದುರಿನಲ್ಲೇ ಇರಿದು ಕೊಂದುದನ್ನು ಕಂಡೆನೆಂಬುದು ಅವನ ಹೇಳಿಕೆ. ಖಡಕ್ಸಿಂಗ್ 1840ರ ನವೆಂಬರ್ 5ರಂದು ಮರಣ ಹೊಂದಿದಾಗ, ಅವನ ದೇಹವನ್ನೂ ಅವನೊಡನೆ ಸತಿ ಹೋದ ಅವನ ಇಬ್ಬರು ಪತ್ನಿಯರ ದೇಹಗಳನ್ನೂ ಚಿತೆಗೆ ಒಪ್ಪಿಸಿ ಅವನ ಮಗ ನವ್ನಿಹಲ್ಸಿಂಗ್ ಅರಮನೆಗೆ ಹಿಂದಿರುಗುತ್ತಿದ್ದಾಗ ಕೋಟೆಯ ದ್ವಾರದ ಕಮಾನು ಕುಸಿದು ನವ್ನಿಹಲ್ಸಿಂಗ್ ಸತ್ತನೆಂದು ಹೇಳುತ್ತಾನೆ. ಗಾಡರ್ನರ್ ಬಖೈರಿನಲ್ಲಿರುವ ಇಂಥ ಅನೇಕ ಹೇಳಿಕೆಗಳಲ್ಲಿ ಹಲವು ಸತ್ಯಕ್ಕೆ ದೂರವೆಂದು ಇತಿಹಾಸಕಾರರು ತೋರಿಸಿಕೊಟ್ಟಿದ್ದಾರೆ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಇರಾವತಿ ಕರ್ವೆ
ಇರಾವತಿ ಕರ್ವೆ ಒಬ್ಬ ಪ್ರಸಿದ್ಧ ಶಿಕ್ಷಣ ತಜ್ಞೆ, ಲೇಖಕಿ ಮತ್ತು ಮಾನವಶಾಸ್ತ್ರಜ್ಞೆ. ಭಾರತದಲ್ಲಿ ಆಗಿನ್ನೂ ಮಾನವಶಾಸ್ತ್ರ ಎಂಬ ವಿಷಯವು ಶೈಶವಾವಸ್ಥೆಯಲ್ಲಿದ್ದಾಗ ಈ ವಿಷಯದಲ್ಲಿ ಸಾಧನೆ ಮಾಡಿದ ಪ್ರಥಮ ಭಾರತೀಯ ಮಹಿಳೆ ಇರಾವತಿ ಕರ್ವೆಯವರು.
ಉಲ್ಲೇಖ
<References /> ವರ್ಗ:ಭಾರತದ ಮಹಿಳಾ ವಿಜ್ಞಾನಿಗಳು ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವಿಶ್ವನಾಥರಾವ್ ದೇಶಪಾಂಡೆ ಗ್ರಾಮೀಣ ತಾಂತ್ರಿಕ ಮಹಾವಿದ್ಯಾಲಯ
ಆವರಣ
ಮಹಾವಿದ್ಯಾಲಯವು ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.
ಗ್ರಂಥಾಲಯ
ಗ್ರಂಥಾಲಯ ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.
ಪ್ರವೇಶ
ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ, ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.
ಜೀವನ ಮಾರ್ಗದರ್ಶನ ಕೇಂದ್ರ
ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಬಿಲ್ ಗೋಲ್ಡ್‌ಬರ್ಗ್
ಫುಟ್‌ಬಾಲ್‌
ಗೋಲ್ಡ್‌ಬರ್ಗ್ ಯೂನಿವರ್ಸಿಟಿ ಆಫ್ ಜಾರ್ಜಿಯಾಗಾಗಿ ಬುಲ್‌ಡಾಗ್ಸ್ ಫುಟ್‌ಬಾಲ್ ತಂಡದಲ್ಲಿ ರಕ್ಷಣಾ ಕಡೆಯಿಂದ ಆಡುತ್ತಿದ್ದ. ಅವನು 11ನೆಯ ಸುತ್ತಿನಲ್ಲಿ 302ನೆಯ ಓವರ್‌ಆಲ್ ಆಯ್ಕೆಯಲ್ಲಿ ತೆಗೆದುಕೊಂಡರು 1990 NFL Draft. ಅವನು 1990 NFL ಸೀಸನ್‌ನಲ್ಲಿ ಲಾಸ್ ಏಂಜಲೀಸ್ ರ್ಯಾಮ್ಸ್, ನಂತರದಲ್ಲಿ 1992 ರಿಂದ 1994ರವರೆಗೆ ಅಟ್ಲಾಂಟಾ ಫಾಲ್ಕನ್ಸ್‌ಗಾಗಿ ಆಡಿದ. ಫಾಲ್ಕನ್ಸ್‌ನಿಂದ ಹೊರಬಂದ ಮೇಲೆ, 1995ರಲ್ಲಿ ಹೊಸ ಎಕ್ಸ್‌ಪ್ಯಾನ್ಷನ್ ತಂಡ 1995 NFL ಎಕ್ಸ್‌ಪ್ಯಾನ್ಷನ್ ಡ್ರಾಫ್ಟ್ ಕರೊಲಿನ ಪ್ಯಾಂಥರ್ಸ್‌ಗೆ ಆಯ್ಕೆಯಾದನು, ಆದರೆ ಎಂದೂ ತಂಡದ ಜೊತೆ ಆಡಲಿಲ್ಲ
ಆಲ್ ಜಪಾನ್ ಪ್ರೊ ವ್ರೆಸ್ಲಿಂಗ್ (2002–2003)
ಗೋಲ್ಡ್ ಬರ್ಗ್‌ನು ಲಾಂಗ್ ಬೀಚ್ ಗ್ರ್ಯಾಂಡ್ ಪ್ರಿಕ್ಸ್ ನಲ್ಲಿ ಟೊಯೋಟೊ ಪ್ರೋ/ಸೆಲಿಬ್ರಿಟಿ ರೇಸ್ ನಲ್ಲಿ ಒಂದು ಭುಜದ (ಗಾಯ) ಪೆಟ್ಟಿನಿಂದ ನರಳುತ್ತಿದ್ದನು. ಜಪಾನ್‌ನಲ್ಲಿಯ ಒಂದು ರಿಂಗ್‌ಗೆ ಆಗಸ್ಟ್ 2002 ರಲ್ಲಿ ಹಿಂದಿರುಗಿದನು. ಮೂಲತಃ ಅವನು ಆಲ್ ಜಪಾನ್ ಪ್ರೋ ರೆಸ್ಲಿಂಗ್ ಗೆ ಸೇರಿಕೊಂಡ. ಹಾಗೇ ಸಟೋಷಿ ಕೋಜಿಮಾ ಮತ್ತು ಟಾಯೋ ಕೀರನ್ನು ಸೋಲಿಸಿದರು. W-1 ಪ್ರೊಮೋಷನ್ ಗಾಗಿ ಒಂದು ಪಂದ್ಯದಲ್ಲಿ, ಅವನು ರಿಕ್ ಸ್ಟೈನರ್ ನನ್ನು ಸೋಲಿಸುತ್ತಾ ಹೋಗಿದ್ದನು ಮತ್ತು ಕೈಜಿ ಮ್ಯೂಟೊ ಜೊತೆಗೆ ತಂಡದೊಡಗೂಡಿ ಕ್ರೋನಿಕ್ ನನ್ನು ಸೋಲಿಸಿದನು. WWF ಗೆ ಮಾರ್ಗದರ್ಶಿಯಾಗಿ ದಾರಿತೋರುತ್ತಾ ಜಪಾನ್ ನಲ್ಲಿ ಅವನ ಯಶಸ್ಸು ಮುಂದುವರೆಯಿತು. ವರ್ಲ್ಡ್ ರೆಸ್ಲಿಂಗ್ ಎಂಟರ್ಟೈನ್ಮೆಂಟ್ ಎಂಬುದಾಗಿ ಈಗ ಪುನಃ ನಾಮಕರಣ ಮಾಡಲಾಗಿದ್ದು - ಆರಂಭಿಕ ಕಾಂಟ್ರಾಕ್ಟ್ ಸಂಧಾನಗಳು ಅವನೊಂದಿಗೆ ಏರ್ಪಟ್ಟವು.